pythainlp/thai-wiki-dataset-v4 huggingface dataset:
แอร์โมโอเรอา

แอร์โมโอเรอา  เป็นอดีตสายการบินสัญชาติฝรั่งเศส มีท่าหลักอยู่ที่ท่าอากาศยานนานาชาติฟาอา ในตาฮีตีของเฟรนช์พอลินีเชีย ใกล้กับปาเปเอเต เมืองหลวงของดินแดน แอร์โมโอเรอาให้บริการเที่ยวบินภายในหมู่เกาะเฟรนช์พอลินีเชีย
ประวัติ.
แอร์โมโอเรอาเริ่มให้บริการในเดือนกันยายน ค.ศ. 1968 โดยแอร์ตาฮีตีเป็นเจ้าของสายการบินนี้ทั้งหมด
เมื่อเดือนพฤศจิกายน ค.ศ. 2010 สายการบินหยุดดำเนินการ แม้จะไม่ทราบว่าเครื่องบินของของแอร์โมโอเรอาไปที่ใด แต่เครื่องบินทะเบียน F-OHJG ได้ย้ายไปให้บริการกับแอร์อันทิล
ฝูงบิน.
ก่อนที่จะเลิกดำเนินงาน แอร์โมโอเรอามีเครื่องบินประจำการในฝูงบิน ดังนี้
สะพานเจริญรัช 31

สะพานเจริญรัช 31 เป็นสะพานข้ามคลองคูเมืองเดิม ด้านใต้ติดกับปากคลองตลาด เชื่อมถนนมหาราชกับถนนจักรเพชร แขวงพระบรมมหาราชวังและแขวงวังบูรพาภิรมย์ เขตพระนคร กรุงเทพมหานคร
ประวัติ.
พ.ศ. 2453 เป็นปีแรกที่พระบาทสมเด็จพระมงกุฎเกล้าเจ้าอยู่หัวเสด็จขึ้นครองราชย์สมบัติ ทรงพระกรุณาโปรดเกล้าฯ ให้กระทรวงโยธาธิการจัดทำแบบเฉลิมสะพานสุดท้ายตามพระราชประสงค์ของสมเด็จพระราชบิดา พร้อมกันนั้นก็มีพระราชบัญชาให้เลือกที่ตั้งและออกแบบสะพาน ซึ่งจะสร้างเป็นการเฉลิมฉลองโอกาสครบรอบพระชนมพรรษา 31 พรรษา สำหรับ ร.ศ. 130 (พ.ศ. 2454) ในคราวเดียวกันด้วย เจ้าพระยายมราชได้ทูลเกล้าฯ เสนอแบบสะพานเจริญรัช 31 ซึ่งกำหนดสร้าง ณ ปากคลองตลาด และได้รับพระบรมราชานุญาตให้ดำเนินการได้ การก่อสร้างได้ดำเนินและเสร็จสิ้นจนกระทั่งมีพระราชพิธีเสด็จเปิดสะพานนี้ในวันที่ 30 ธันวาคม ร.ศ. 130 (พ.ศ. 2454) พระราชทานนามว่า "สะพานเจริญรัช 31" เป็นสะพานแรกในสะพานชุดที่ขึ้นต้นด้วยเจริญ 
สะพานชุดเจริญมีอีก 5 สะพาน คือ สะพานเจริญราษฎร์ 32 ข้ามคลองมหานาค สะพานเจริญพาศน์ 33 ข้ามคลองบางกอกใหญ่ สะพานเจริญศรี 34 ข้ามคลองคูเมืองเดิมตรงวัดบุรณศิริมาตยาราม และสะพานเจริญสวัสดิ์ 35 ข้ามคลองผดุงกรุงเกษมตรงหัวลำโพง โดยตัวเลขบอกพระชนมายุในพระบาทสมเด็จพระมงกุฎเกล้าเจ้าอยู่หัว 
กรมศิลปากรได้ขึ้นทะเบียนสะพานเจริญรัช 31 เป็นโบราณสถานสำคัญของชาติ โดยประกาศในราชกิจจานุเบกษา เล่มที่ 92 ตอนที่ 61 วันที่ 18 มีนาคม พ.ศ. 2518
สถาปัตยกรรม.
สะพานสร้างด้วยคอนกรีตเสริมเหล็ก แผนผังสะพานมีขอบสะพานทั้งสองข้างเป็นรูปโค้งครึ่งวงกลม ลูกกรงสะพานทั้งสองข้างประดิษฐ์เป็นลูกกรงปูนปั้นรูปเสือป่ายืนหันข้างประคองพระขรรค์ด้วยเท้าคู่หน้าทั้งคู่ โดยหันหน้าเข้าหากันที่บริเวณกึ่งกลางราวสะพาน ที่กึ่งกลางราวสะพานเป็นที่ประดิษฐานพระนามภิไธยย่อ ว.ป.ร. และชื่อสะพาน ที่ปลายราวสะพานทั้งสี่ด้านมีแป้นกลมประจุตัวเลข 31 อันเป็นจำนวนปีพระชนมพรรษาของพระบาทสมเด็จพระเจ้าอยู่หัวในปีนั้น
เซ็มโบกุ

เซ็มโบกุ เป็นนครในจังหวัดอากิตะ ประเทศญี่ปุ่น มีประชากรประมาณ 25,857 คน (10,584 ครัวเรือน) มีความหนาแน่นของประชากร 24 คนต่อตารางกิโลเมตร และมีพื้นที่ทั้งหมด 1,093.64 ตารางกิโลเมตร (422 ตารางไมล์)
ภูมิศาสตร์.
เซ็มโบกุตั้งอยู่ในเขตภูเขาทางตอนกลางของจังหวัดอากิตะ ทางทิศตะวันออกติดกับจังหวัดอิวาเตะ มีทะเลสาบซาวะเป็นทะเลสาบที่ลึกที่สุดในญี่ปุ่นตั้งอยู่ในเมือง
ประชากร.
ประชากรของเซ็มโบกุมีมากที่สุดในช่วงต้นทศวรรษที่ 1960
อำนาจบาดเลือดแค้น

อำนาจบาดเลือดแค้น () เป็นภาพยนตร์แนวคาวบอยตะวันตกที่มีการดำเนินเนื้อเรื่องแบบไซโค-ดรามา ออกฉายครั้งแรกในปี ค.ศ. 2021 โดยเป็นการร่วมทุนสร้างของ 4 ประเทศได้แก่ นิวซีแลนด์, ออสเตรเลีย, สหรัฐอเมริกา และ สหราชอาณาจักร กำกับการแสดงและเขียนบทภาพยนตร์โดย เจน แคมเปียน ใช้เนื้อเรื่องจากนวนิยายของ โธมัส ซาเวจ ที่เขียนขึ้นในปี ค.ศ. 1967 นำแสดงโดย เบเนดิกต์ คัมเบอร์แบตช์ ร่วมด้วย เคียร์สเต็น ดันสต์, เจสซี เพลมอนส์, โคดี สมิท-แม็คฟี และ ฟรานเซส คอนรอย ในบทนักแสดงสมทบ การถ่ายทำโดยส่วนใหญ่ของเรื่องใช้พื้นที่ในเขตชนบทของโอทาโก ซึ่งตั้งอยู่บนเกาะใต้ของประเทศนิวซีแลนด์ โดยเนื้อเรื่องเน้นการบอกเล่าและนำเสนอเกี่ยวกับความรัก, ความเศร้าโศก, ความเคียดแค้น, การอิจฉาริษยา และ กลุ่มบุคคลที่มีความหลากหลายทางเพศ ซึ่งคำว่า "The Power of The Dog" ซึ่งเป็นชื่อภาษาอังกฤษของภาพยนตร์เรื่องนี้ นำมาจากข้อความหนึ่งที่ปรากฏใน "หนังสือเพลงสดุดี" บทที่ 22:20 อันเป็นส่วนหนึ่งของคำภีร์ไบเบิลภาคพันธสัญญาเดิม ฉบับพระเจ้าเจมส์ที่ 1 แห่งอังกฤษ
"อำนาจบาดเลือดแค้น" ถูกนำออกฉายครั้งแรกเมื่อวันที่ 2 กันยายน ค.ศ. 2021 ในเทศกาลภาพยนตร์นานาชาติเวนิส ครั้งที่ 78 โดย เจน แคมเปียน ได้รับรางวัลสิงโตเงิน สาขาผู้กำกับภาพยนตร์ยอดเยี่ยม หลังจากนั้นได้นำออกฉายในโรงภาพยนตร์ทั่วไปแบบจำกัดโรงภาพยนตร์ ในเดือนพฤศจิกายน ค.ศ. 2021 และเผยแพร่ทั่วโลกผ่านระบบสตรีมมิงทางเน็ตฟลิกซ์เป็นช่องทางหลักตั้งแต่วันที่ 1 ธันวาคม ค.ศ. 2021 
หลังจากภาพยนตร์ถูกนำออกเผยแพร่ก็ประสบความสำเร็จในแง่ของคำวิจารณ์เมื่อได้รับกระแสชื่นชมจากนักวิจารณ์ภาพยนตร์ทั่วโลก โดยสถาบันภาพยนตร์อเมริกันได้จัดอันดับให้เป็นหนึ่งในภาพยนตร์ที่ดีที่สุดของปี ค.ศ. 2021 และได้รับรางวัลลูกโลกทองคำ 3 สาขา ได้แก่ สาขาภาพยนตร์ยอดเยี่ยม ประเภทดราม่า , นักแสดงสมทบชายยอดเยี่ยม (โคดี สมิต-แม็คฟี) และ สาขาผู้กำกับภาพยนตร์ยอดเยี่ยม (เจน แคมเปียน) นอกจากนี้ยังได้รับการเสนอชื่อให้เข้าชิงรางวัลออสการ์มากถึง 12 สาขา รวมทั้งสาขาภาพยนตร์ยอดเยี่ยมและสาขาผู้กำกับภาพยนตร์ยอดเยี่ยม พร้อมกับทำสถิติเป็นภาพยนตร์ที่เข้าชิงรางวัลออสการ์มากที่สุดในปี 2022 โดยเจน แคมเปียน ได้รับรางวัลออสการ์ สาขาผู้กำกับภาพยนตร์ยอดเยี่ยม
ภาวะมีเมตฮีโมโกลบินในเลือด

ภาวะมีเมตฮีโมโกลบินในเลือด  คือภาวะที่ในเลือดมีระดับของเมตฮีโมโกลบินมากกว่าปกติ ผู้ป่วยอาจมีอาการปวดศีรษะ เวียนศีรษะ หายใจลำบาก คลื่นไส้ ผิวเขียวคล้ำ ภาวะแทรกซ้อนที่พบได้ เช่น ชัก และหัวใจเต้นผิดจังหวะ
ภาวะนี้อาจเกิดจากการได้รับยาหรือสารบางอย่าง หรืออาจเป็นโรคทางพันธุกรรมก็ได้ สารที่ทำให้เกิดภาวะนี้ได้ เช่น เบนโซเคน ไนเตรท หรือแดปโซน กลไกที่ทำให้เกิดอาการของโรคคือธาตุเหล็กในฮีโมโกลบินถูกเปลี่ยนจากรูปเฟอร์รัส [Fe2+] ให้เป็นเฟอร์ริค [Fe3+] การวินิจฉัยส่วนใหญ่ได้จากอาการและการวัดระดับออกซิเจนในเลือดได้ต่ำและไม่ดีขึ้นหลังให้ออกซิเจน การยืนยันการวินิจฉัยทำได้โดยการตรวจวัดก๊าซในเลือด
การรักษาส่วนใหญ่เป็นการให้ออกซิเจนและเมทิลีนบลู การรักษาอื่นๆ เช่น การให้วิตามินซี การเปลี่ยนถ่ายเลือด และการให้ออกซิเจนความกดบรรยากาศสูง เมื่อได้รับการรักษาที่ถูกต้องแล้วผู้ป่วยส่วนใหญ่มีผลการรักษาที่ดี ภาวะนี้โดยทั่วไปแล้วพบได้น้อย โดยผู้ป่วยส่วนใหญ่เป็นชนิดที่เกิดขึ้นภายหลัง มีเพียงส่วนน้อยที่เป็นชนิดพันธุกรรม
อิบน์ วะห์ชียะฮ์

อิบน์ วะห์ชียะฮ์ (ชื่อเต็ม อะบูบักร์ อะห์มัด อิบน์ อะลี อิบน์ วะห์ชียะฮ์ ; เสียชีวิต #เปลี่ยนทาง) เป็นกสิกร, นักพิษวิทยา และนักเล่นแร่แปรธาตุชาวแนบาเทียที่เกิดในกุสซีน ใกล้อัลกูฟะฮ์ ประเทศอิรัก เขาเป็นนักเขียน "กิตาบุลฟิลาฮะตุนนะบะฏียะฮ์" ผลงานภาษาอาหรับเกี่ยวกับการเกษตร, โหราศาสตร์ และเวทมนตร์
ในช่วงปลายคริสต์ศตวรรษที่ 10 มีผลงานหลายชิ้นที่แอบอ้างอย่างผิด ๆ ว่ามาจากเขา โดยหนึ่งในงานเขียนปลอมนั้นมีชื่อว่า "Kitāb Shawq al-mustahām fī maʿrifat rumūz al-aqlām" (“หนังสือความปรารถนาของผู้ที่คลั่งไคล้ความรู้เกี่ยวกับรูปอักขระลึกลับ”, ประมาณ ค.ศ. 985) ซึ่งมีชื่อเสียงจากการเสนอว่าอักษรไฮเออโรกลีฟอียิปต์บางส่วนสามารถอ่านตามเสียงมากกว่าเฉพาะรูปคำ
เรือบรรทุกเครื่องบินโชกากุ

โชกากุ  เป็นเรือหลักของเรือบรรทุกเครื่องบินสองลำในเรือบรรทุกเครื่องบินชั้นโชกากุของกองทัพเรือจักรวรรดิญี่ปุ่นก่อนสงครามแปซิฟิก ซึ่งได้ร่วมกับเรือบรรทุกเครื่องบิน ซุยกากุ น้องสาวของเธอ โดยโชกากุได้เข้าร่วมในการรบทางเรือหลายครั้งในช่วงสงคราม รวมทั้งการโจมตีเพิร์ลฮาร์เบอร์ ยุทธนาวีที่ทะเลคอรัล และยุทธการที่หมู่เกาะซานตาครูซ ก่อนถูกตอร์ปิโดและจมโดยเรือดำน้ำสหรัฐ ยูเอสเอส คาวาลลา ในระหว่างยุทธนาวีที่ทะเลฟิลิปปิน
ยุทธการที่อาร์โคเล

ยุทธการที่อาร์โคเล หรือ ยุทธการที่อาร์โคลา (15-17 พฤศจิกายน ค.ศ. 1796) เป็นการสู้รบระหว่างกองทัพฝรั่งเศสและกองทัพออสเตรีย ซึ่งอยู่ห่างจากทางตอนใต้ของเมืองเวโรนาในระยะทาง 46 กิโลเมตร(16 ไมล์) ในช่วงสงครามสหสัมพันธมิตรครั้งที่หนึ่ง ซึ่งเป็นส่วนหนึ่งของสงครามปฏิวัติฝรั่งเศส การสู้รบในครั้งนี้ได้แสดงให้เห็นถึงการกรีฑาทัพอย่างอาจหาญโดยกองทัพฝรั่งเศสแห่งอิตาลีของนโปเลียน โบนาปาร์ตในการโจมตีโอบล้อมด้านข้างต่อกองทัพออสเตรียภายใต้การนำโดยโจเซฟ อัลวินชี และทำการตัดเส้นทางการล่าถอย ด้วยชัยชนะของฝรั่งเศสได้รับการพิสูจน์แล้วว่าเป็นเหตุการณ์ที่มีนัยสำคัญอย่างมากในช่วงความพยายามครั้งที่สามของออสเตรียที่จะคลายวงล้อมที่แมนชัว อัลวินชีได้วางแผนที่จะทำการโจมตีแบบสองง่ามต่อกองทัพของโบนาปาร์ต ผู้บัญชาการออสเตรียได้สั่งให้ Paul Davidovich เข้ารุกไปทางตอนใต้ตามหุบเขาแม่น้ำอาดีเจด้วยหนึ่งกองทัพน้อย ในขณะที่อัลวินชีจะนำกองทัพหลักในการเข้ารุกจากตะวันออก ออสเตรียคาดหวังว่าจะยุติการล้อมที่แมซชัว ที่ซึ่ง Dagobert Sigmund von Wurmser ถูกติดกับพร้อมกับทหารรักษาการณ์ขนาดใหญ่ หากทั้งสองกองกำลังเข้ามาสมทบกันได้และถ้ากองกำลังของ Wurmser ได้รับการปลดปล่อยแล้วล่ะก็ อนาคตของฝรั่งเศสจะต้องพบกับความน่าสะพรึงกลัว
Davidovich ได้เปรียบในการได้รับชัยชนะต่อ Claude-Henri Belgrand de Vaubois ที่คาลีอาโน และเข้าคุกคามเมืองเวโรนาจากทางเหนือ ในขณะเดียวกัน อัลวินชีได้ผลักดันการโจมตีหนึ่งครั้งโดยโบนาปาร์ตที่บาสซาโน และรุกเข้าไปเถือบถึงประตูเมืองเวโรนา ที่ซึ่งเขาจะได้รับชัยชนะในการเข้าโจมตีฝรั่งเศสครั้งที่สองที่คัลดิเอโร การแยกตัวออกจากกองพลที่กำลังจะถูกทำลายของ Vaubois เพื่อยับยั้ง Davidovich โบนาปาร์ตได้รวบรวมกำลังคนที่มีอยู่ทั้งหมดและพยายามที่จะอ้อมไปทางปีกซ้ายของอัลวินชี โดยการข้ามแม่น้ำอาดีเจ เป็นเวลาสองวันที่ฝรั่งเศสได้เข้าโจมตีตำแหน่งป้องกันของออสเตรียอันแข็งแกร่งที่อาร์โคเลโดยไม่ประสบความสำเร็จ จนในที่สุดการโจมตีอย่างต่อเนื่องของพวกเขาก็ได้บีบบังคับให้อัลวินชีต้องถอนกำลังในวันที่สาม วันนั้น Davidovich ได้เอาชนะต่อ Vaubois แต่กลับสายเกินไป ด้วยชัยชนะของโบนาปาร์ตที่อาร์โคเลทำให้เขาจดจ่อกับ Davidovich และไล่ล่าเขาขึ้นไปยังหุบเขาอาดีเจ เหลือทิ้งไว้เพียงลำพัง อัลวินชีได้เข้าคุกคามเมืองเวโรนาอีกครั้ง แต่ปราศจากการได้รับการสนับสนุนจากเพื่อนร่วมงานของเขา ผู้บัญชาการออสเตรียก็ดูอ่อนแอเกินกว่าจะดำเนินการทัพต่อไปและต้องถอนกำลังอีกครั้ง Wurmser พยายามที่จะตีฝ่าวงล้อม แต่ความพยายามของเขาก็มาช้าเกินไปในการทัพและไม่ผลใด ๆ ต่อผลลัพธ์ความพยายามคลายวงล้อมครั้งที่สามได้ล้มเหลวด้วยวงจำกัดที่คับแคบ
ศักดา ดาดวง

ศาสตราจารย์ ศักดา ดาดวง (Professor Dr. Sakda Daduang) (เกิด 13 มกราคม พ.ศ. 2508) เป็นนักวิจัยนักชีวเคมีและอาจารย์ชาวไทยที่มีความเชี่ยวชาญและผลงานการวิจัยในด้านชีวเคมี (Biochemistry), อณูชีววิทยา (Molecular Biology) และพิษวิทยา ท็อกซินวิทยา (toxicology, toxinology) ได้รับรางวัลรางวัลนักวิจัยดีเด่น นักวิจัยระดับทอง จากมหาวิทยาลัยขอนแก่น ประจำปี 2564 และยังเป็นนักแปลหนังสือความรู้เกี่ยวกับวิทยาศาสตร์เป็นฉบับการ์ตูนอีกด้วย
ประวัติ.
ศาสตราจารย์ ดร.ศักดา ดาดวง ถือกำเนิดเมื่อวันพุธที่ 13 มกราคม พ.ศ. 2508 ที่จังหวัดศรีสะเกษ บิดา นายอนันต์ ดาดวง, มารดา นางสงัด ดาดวง (สกุลเดิม ศรีธัญรัตน์), มีพี่น้อง 4 คน คือ นางวิไลวรรณ เตชะสุข, นายสนั่น ดาดวง, นายประพันธ์ ดาดวง และนายศักดา ดาดวง
ศ.ดร.ศักดา สำเร็จการศึกษาชั้นประถมศึกษาปีที่ 4 จากโรงเรียนอนุบาลศรีสะเกษ, ชั้นประถมศึกษาปีที่ 7 โรงเรียนวัดพระโต, มัธยมศึกษาปีที่ 5 (มศ.5 รุ่นสุดท้าย) โรงเรียนศรีสะเกษวิทยาลัย สำเร็จการศึกษาระดับปริญญาตรีคณะเภสัชศาสตร์ มหาวิทยาลัยเชียงใหม่ เกียรตินิยมอันดับหนึ่งเหรียญทอง, ปริญญาโทสาขา Agricultural Science (Biochemistry) จากมหาวิทยาลัยโตเกียว และปริญญาเอกในสาขา Applied Biological Chemistry จากมหาวิทยาลัยโตเกียว ด้วยทุนรัฐบาล (กระทรวงวิทยาศาสตร์และเทคโนโลยี) เฟส 1 รับทุนตั้งแต่ 2533-2540
หลังสำเร็จการศึกษาระดับปริญญาเอก ศ.ดร.ศักดา ดาดวง ได้เข้าบรรจุรับราชการในตำแหน่งอาจารย์สาขาวิชาชีวเคมี คณะวิทยาศาสตร์ มหาวิทยาลัยขอนแก่น ต่อมาได้ตำแหน่งวิชาการเป็นผู้ช่วยศาสตราจารย์ ระดับ 6 สาขาวิชาชีวเคมี รองศาสตราจารย์ ระดับ 9 สาขาชีวเคมี คณะวิทยาศาสตร์ มหาวิทยาลัยขอนแก่น จากนั้นได้ย้ายไปยังคณะเภสัชศาสตร์ มหาวิทยาลัยขอนแก่น สังกัดสาขาวิชาเภสัชเวทและพิษวิทยา คณะเภสัชศาสตร์ มหาวิทยาลัยขอนแก่นและได้รับพระมหากรุณาธิคุณโปรดเกล้าโปรดกระหม่อมขึ้นเป็นศาสตราจารย์ ในสาขาวิชาชีวเคมี ตั้งแต่วันที่ 25 กันยายน 2561 โดยประกาศในราชกิจจานุเบกษา เล่ม 138 ตอนพิเศษ 35ง หน้า 24
ศ.ดร.ศักดา ดาดวง สมรสกับ รศ.ดร.จุรีรัตน์ ดาดวง (สกุลเดิม ปู่อาจ) (Associate Professor Dr. Jureerut Daduang) มีบุตรธิดา 3 คน คือ นายจุลศักดิ์ ดาดวง (Mr.Jullasak Daduang) นายจิระศักดิ์ ดาดวง (Mr.Jirasak Daduang) และ น.ส.จิรัศฎา ดาดวง (Miss Jirassada Daduang)
วัดไทรงาม (จังหวัดกำแพงเพชร)

วัดไทรงาม หรือประชาชนเรียกว่า วัดป่าไทรงาม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลไทรงาม อำเภอไทรงาม จังหวัดกำแพงเพชร เป็นวัดสาขาที่ 68 ของวัดหนองป่าพง ปัจจุบันมีเนื้อที่ทั้งหมดประมาณ 100 ไร่ ส่วนใหญ่เป็นพื้นที่ป่า 
พ.ศ. 2524 ผู้ใหญ่ม้วน เทียนสันต์ บริจาคที่ดินเพื่อสร้างวัด จำนวน 12 ไร่ เป็นการสนองเจตนาของหลวงปู่อินทร์ จนฺทูปโม และได้ชักชวนชาวบ้านช่วยกันตามกำลังความสามารถ สร้างกุฏิและศาลาชั่วคราว ชาวบ้านได้นิมนต์ท่านพระอาจารย์ละมาย ลาภสมฺปนฺโน ซึ่งได้เดินธุดงค์มาจากภาคอีสาน ให้จำพรรษาที่วัด ภายหลังได้ตั้งชื่อว่า สำนักสงฆ์ไทรงามอินทราม ต่อมาพ.ศ. 2525 พระอาจารย์ละมาย เห็นว่าที่ตั้งวัดคับแคบและอยู่ใกล้หมู่บ้านเกินไป จึงย้ายมาปรับปรุงและขยายพื้นที่ เป็นเนื้อที่ประมาณ 100 ไร่
วัดไทรงามตั้งเป็นวัดเมื่อวันที่ 8 มีนาคม พ.ศ. 2533 ได้รับพระราชทานวิสุงคามสีมาเมื่อวันที่ 31 มีนาคม พ.ศ. 2549 พ.ศ. 2542 กระทรวงศึกษาธิการ ประกาศให้วัดป่าไทรงามเป็นศูนย์พัฒนาจิตเฉลิมพระเกียรติ กระทรวงศึกษาธิการ ประจำจังหวัดกำแพงเพชร ในวันที่ 5 ธันวาคม พ.ศ. 2544 ทางศูนย์ปราบปรามและป้องกันยาเสพติดจังหวัดกำแพงเพชร ได้ขอจัดตั้งศูนย์อีกหนึ่งศูนย์คือ ศูนย์สังคมจิตเวชชากังราว วันที่ 12 มกราคม พ.ศ.2545 ได้มีประกาศจากมหาเถรสมาคม แต่งตั้งให้วัดไทรงาม เป็นสำนักปฏิบัติธรรมประจำจังหวัดแห่งที่ 1 ของจังหวัดกำแพงเพชร
ในศาลามีพระประธานขนาดใหญ่ โดยจำลองมาจากประเทศอินเดีย
วัดบางกระเจ็ด

วัดบางกระเจ็ด เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางกระเจ็ด อำเภอบางคล้า จังหวัดฉะเชิงเทรา ที่ดินที่ตั้งวัดมีเนื้อที่ 17 ไร่ 3 งาน 20 ตารางวา อาณาเขต ทิศเหนือติดกับที่ดินเลขที่ 44 ทิศใต้ติดกับแม่น้ำบางปะกง ทิศตะวันออก ติดกับคลองบางกระเจ็ด ทิศตะวันตกติดกับแม่น้ำบางปะกง มีที่ธรณีสงฆ์จำนวน 1 แปลง เนื้อที่ 33 ไร่ 1 งาน 20 ตารางวา บริเวณวัดยังจัดห้มีตลาดน้ำวัดบางกระเจ็ด เปิดทุกวันเสาร์-อาทิตย์และวันหยุดนักขัตฤกษ์
วัดบางกระเจ็ดเริ่มสร้างเมื่อ พ.ศ. 2447 โดยมีนายเขียน นายแฉ่ง นาโห้ นางพิน และนางเผื่อน ร่วมกันยกที่ให้สร้างวัด อีกแหล่งข้อมูลระบุว่าก๋งฮี้และย่าจี๊ด จินดารัตน์ เป็นผู้มีจิตศรัทธาบริจาคที่ดินจำนวน มากกว่า 18 ไร่ ได้รับอนุญาตให้ตั้งเมื่อวันที่ 1 สิงหาคม พ.ศ. 2450 ได้รับพระราชทานวิสุงคามสีมา ครั้งแรกเมื่อ พ.ศ. 2461 และได้รับพระราชทานวิสุงคามสีมาครั้งที่ 2 เมื่อวันที่ 9 พฤษภาคม พ.ศ. 2534
ปูชนียวัตถุที่สำคัญ ได้แก่ หลวงพ่อชินวงศ์ หรือหลวงพ่อขาว เป็นพระพุทธรูปปางสมาธิ พุทธลักษณะงดงาม ขนาดหน้าตักกว้าง 50 นิ้ว ประดิษฐานในอุโบสถ ประชาชนชาวบางกระเจ็ดร่วมใจกันสร้างขึ้นพร้อมกับอุโบสถหลังแรกในสมัยเจ้าอาวาสรูปแรก
วัดลาดบัวขาว (จังหวัดฉะเชิงเทรา)

วัดลาดบัวขาว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหัวไทร อำเภอบางคล้า จังหวัดฉะเชิงเทรา ที่ดินตั้งวัดมีเนื้อที่ 29 ไร่ 1 งาน 44 ตารางวา
วัดลาดบัวขาวตั้งวัดเมื่อ พ.ศ. 2445 ผู้บริจาคที่ดินสร้างวัด คือ นายครุฑ นางพุ่ม งามประยูร ได้รับพระราชทานวิสุงคามสีมาเมื่อวันที่ 11 กุมภาพันธ์ พ.ศ. 2517 เจ้าอาวาสรูปแรก คือ พระปาน และรูปปัจจุบัน คือ พระครูสุนทรธรรมวิฑิต ทางวัดได้เปิดสอนโรงเรียนพระปริยัติธรรมแผนกธรรมตั้งแต่ พ.ศ. 2475
อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2512 กว้าง 8 เมตร ยาว 24 เมตร เป็นอาคารคอนกรีตเสริมเหล็กทรงไทย ศาลาการเปรียญครึ่งตึกครึ่งไม้ หอสวดมนต์ กุฏิสงฆ์ 6 หลัง และมีมณฑปจัตุรมุข 1 หลัง ปูชนียวัตถุที่สำคัญ ได้แก่ พระพุทธรูปปางปฐมเทศนาและรอยพระพุทธบาทจำลอง พระประธานอุโบสถ เป็นพระพุทธรูปปูนปั้นลงรักปิดทอง ปางสะดุ้งมาร พุทธลักษณะงดงาม ห่มจีวรลายดอกพิกุล หน้าตักกว้าง 50 นิ้ว สูง 1.20 เมตร เป็นพระพุทธรูปศิลปะปลายอยุธยาถึงต้นรัตนโกสินทร์ และ"หลวงพ่อธรรมจักรสีห์" เป็นพระพุทธรูปยืน ปางห้ามญาติ พุทธลักษณะงดงาม สูง 8 ศอก หล่อด้วยโลหะสำริด
อักษรชญานวัชระทรงเหลี่ยม

อักษรซานาบาซาร์  หรือ อักษรชญานวัชระ  เป็นอักษรทรงเหลี่ยมแนวนอน (𑨢𑨆𑨏𑨳𑨋𑨆𑨬𑨳,) ใช้สำหรับเขียนภาษามองโกเลียในแนวนอน และยังอาจใช้เขียนภาษาทิเบตและภาษาสันสกฤตได้ด้วย อักษรชนิดนี้เป็นอักษรในตระกูลอักษรพราหมี มีพื้นฐานมาจากอักษรทิเบตและคล้ายคลึงกับอักษรพักปา
อักษรนี้ได้รับการคิดค้นโดยชญานวัชระ พระทิเบตชาวมองโกเลีย และเขายังได้สร้างอักษรสวยัมภูขึ้นมาด้วยในเวลาเดียวกันในปี 1686 ซึ่งเป็นรัชสมัยของจักรพรรดิคังซี ช่วงต้นยุคราชวงศ์ชิง
การแสดงผลในคอมพิวเตอร์.
ในยูนิโคดเวอร์ชัน 10.0 ได้เพิ่มอักษรชนิดนี้เข้าไปในช่วงรหัส U+11A4F U+11A00
ดูเพิ่ม.
<templatestyles src="Reflist/styles.css" />
อักษรมุลตานี

อักษรมุลตานี เป็นอักษรชนิดหนึ่งในตระกูลอักษรพราหมี มีต้นกำเนิดในภูมิภาคมุลตาน ของแคว้นปัญจาบทางตอนเหนือของประเทศปากีสถาน ใช้ในการเขียนภาษาซะราอีกี แม้ว่าปัจจุบันจะเลิกใช้ไปแล้ว แต่ก็เป็นอักษรในทางประวัติศาสตร์ที่มีบันทึกเป็นลายลักษณ์อักษรอยู่
ยูนิโคด.
อักษรมุลตานได้รับการบรรจุในยูนิโคดเวอร์ชัน 8.0 ซึ่งออกมาในเดือนมิถุนายน 2015 ช่วงรหัสคือ U+11280 – U+112AF
อักษรมาร์เชน

อักษรมาร์เชน (ทิเบต: སྨར་ཆེན, ไวลี: "smar chen", พินอินทิเบต: "marchen") เป็นอักษรชนิดหนึ่งในตระกูลอักษรพราหมีซึ่งใช้สำหรับเขียนภาษาซังซุงซึ่งพูดโดยชาวซังซุงซึ่งได้ล่มสลายไปแล้ว ปัจจุบันจึงไม่มีผู้พูดแล้ว อักษรชนิดนี้ได้รับการพัฒนาขึ้นมาจากอักษรทิเบต
ยูนิโคด.
อักษรมาร์เชนได้รับการเพิ่มเข้าไปในยูนิโคดในเวอร์ชัน 9.0 ในเดือนมิถุนายน 2016 อยู่ในช่วงรหัส U+11C70–U+11CBF
คิตะอากิตะ

คิตะอากิตะ (; โรมาจิ: "Kitaakita-shi") เป็นนครในจังหวัดอากิตะ ประเทศญี่ปุ่น มีประชากร 31,504 คน 14,021 ครัวเรือน (30 พฤศจิกายน 2562) มีความหนาแน่นของประชากร 27 คนต่อตร.กม. และมีพื้นที่ทั้งหมดของเมืองคือ 1,152.76 ตารางกิโลเมตร (445.08 ตารางไมล์) 
ภูมิศาสตร์.
คิตะอากิตะตั้งอยู่ในเขตภูเขาทางตะวันออกเฉียงเหนือของจังหวัดอากิตะ ทางทิศตะวันออกทิศกับมีเทือกเขาโออุ พื้นที่ส่วนใหญ่ของเมืองถูกปกคลุมไปด้วยป่าในอุทยานแห่งชาติโทวาดะ-ฮาจิมันไต คิตะอากิตะเป็นเมืองที่มีหิมะตกหนักและยาวนานในฤดูหนาว ห่างจากเมืองอาคิตะไปทางตะวันออกเฉียงเหนือประมาณ 80 กิโลเมตร 
ภูมิอากาศ.
คิตะอากิตะมีภูมิอากาศแบบอากาศอบอุ่นชื้นภาคพื้นทวีป (การแบ่งเขตภูมิอากาศแบบเคิพเพิน Cfa) ซึ่งมีความแตกต่างของอุณหภูมิในแต่ฤดูกาลมากโดยมีฤดูร้อนที่อบอุ่นถึงร้อนและฤดูหนาวที่หนาวเย็นถึงเย็นจัด มีปริมาณน้ำฝนตลอดทั้งปี แต่จะตกหนักสุดตั้งแต่เดือนสิงหาคมถึงตุลาคม อุณหภูมิเฉลี่ยทั้งปีในคิตะอากิตะคือ 10.8 °C ปริมาณน้ำฝนรายปีเฉลี่ยอยู่ที่ 1457 มม. ซึ่งเดือนกันยายนมีฝนตกชุกที่สุด อุณหภูมิสูงสุดเฉลี่ยในเดือนสิงหาคมอยู่ที่ประมาณ 24.9 องศาเซลเซียส และต่ำสุดในเดือนมกราคมอยู่ที่ -1.7 องศาเซลเซียส
ประชากร.
ประชากรของคิตะอากิตะลดลงอย่างรวดเร็วในช่วง 40 ปีที่ผ่านมา ตามข้อมูลสํามะโนประชากรญี่ปุ่น
ฟุตบอลชิงแชมป์สโมสรโลก 2021 นัดชิงชนะเลิศ

ฟุตบอลชิงแชมป์สโมสรโลก 2021 นัดชิงชนะเลิศ จะเป็นนัดชิงชนะเลิศของ ฟุตบอลชิงแชมป์สโมสรโลก 2021, ทัวร์นาเมนต์ฟุตบอลที่เป็นเจ้าภาพโดยสหรัฐอาหรับเอมิเรตส์. นี่จะเป็นนัดชิงชนะเลิศครั้งที่ 18 ของ ฟุตบอลชิงแชมป์สโมสรโลก, ฟีฟ่า-การแข่งขันที่จัดระหว่างแชมป์สโมสรจากแต่ละสมาพันธ์หกทวีป, เช่นเดียวกับเจ้าภาพลีกของแชมป์ลีก.
รอบชิงชนะเลิศจะเป็นการแข่งขันโดยสโมสรอังกฤษ เชลซี, ตัวแทน ยูฟ่า ในฐานะแชมป์ที่กำลังครองของ ยูฟ่าแชมเปียนส์ลีก, และสโมสรจากบราซิล ปัลเมย์รัส, ตัวแทน คอนเมบอล ในฐานะแชมป์ที่กำลังครองของ โกปาลีเบร์ตาโดเรส.
แมตช์นี้จะลงเล่นที่ สนามกีฬามุฮัมมัด บิน ซายิด ใน อาบูดาบี ในวันที่ 12 กุมภาพันธ์ ค.ศ. 2022. ทัวร์นาเมนต์นี้ตามกำหนดเดิมวางแพลนที่จะจัดขึ้นในช่วงปลายปี ค.ศ. 2021 ในประเทศญี่ปุ่น, แต่ย้ายไปเดือนกุมภาพันธ์ ค.ศ. 2022 ในสหรัฐอาหรับเอมิเรตส์ เนื่องจากผลกระทบของ การระบาดทั่วของโควิด-19.
แมตช์.
รายละเอียด.
<onlyinclude></onlyinclude>
หมายเหตุ.
<templatestyles src="Reflist/styles.css" />
ชรูส์บรี

ชรูส์บรี (หรือ) เป็นเมืองตลาดและเมืองเทศมณฑลริมแม่น้ำเซเวิร์นในชรอปเชอร์ ประเทศอังกฤษ โดยอยู่ทางตะวันตกเฉียงเหนือของลอนดอน จากสำมะโน ค.ศ. 2011 เมืองนี้มีประชากร 71,715 คน
ใจกลางเมืองมีรูปแบบถนนสมัยกลางที่ยังไม่ถูกทำลายและสิ่งก่อสร้างภายใต้การพิทักษ์มากกว่า 660 หลัง เช่นโครงไม้จากคริสต์ศตวรรษที่ 15 ถึง 16 ปราสาทชรูส์บรี, ป้อมสนามหินทรายสีแดง และชรูส์บรีแอบบีย์ อดีตอารามคณะเบเนดิกตินที่สร้างขึ้นใน ค.ศ. 1074 และ 1083 ตามลำดับโดยRoger de Montgomery เอิร์ลแห่งชรูส์บรี เมืองนี้เป็นที่กำเนิดของชาลส์ ดาร์วิน และเขาใช้ชีวิตอยู่ที่นี่ 27 ปี
วัดสิงห์ท่า

วัดสิงห์ท่า เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำชี ในตำบลในเมือง อำเภอเมืองยโสธร จังหวัดยโสธร
ประวัติ.
วัดท่าสิงห์สร้างเมื่อ พ.ศ. 2324 มีประวัติการสร้างพร้อมกับการสร้างเมืองยโสธร บนพื้นที่วัดร้าง ซึ่งได้ขุดค้นพบสิงห์หินและพระพุทธรูปก่ออิฐถือปูนขนาดใหญ่ที่มีหน้าตักกว้าง 3 เมตร จึงเรียกว่า วัดพระเจ้าใหญ่ ก่อนเปลี่ยนชื่อเป็น "วัดสิงห์ท่า" ภายหลังได้บูรณะพระพุทธรูปแล้วจึงนำมาประดิษฐานเป็นพระประธานของวัดสืบมา กรมศิลปากรประกาศขึ้นทะเบียนและกำหนดเขตที่ดินโบราณสถานวัดสิงห์ท่าในราชกิจจานุเบกษาเมื่อวันที่ 28 ธันวาคม พ.ศ. 2545 เนื้อที่ประมาณ 3 งาน 14 ตารางวา โดยเจดีย์ได้รับการบูรณะครั้งหลังสุดในปี พ.ศ. 2545
เสนาสนะและโบราณวัตถุ.
เจดีย์มีตำนานเล่าว่าผู้สร้างได้เก็บพระพุทธรูปเก่าที่ถูกไฟไหม้เมื่อครั้งไฟไหม้เมืองยศสุนทร ลักษณะของเจดีย์เป็นทรงจอมแหย่อมุมไม้สิบสอง ขนาดกว้างประมาณ 9 เมตร ยาวประมาณ 9 เมตร สูงประมาณ 12 เมตร ปรากฏหลักฐานการก่อสร้าง 2 สมัย สมัยแรกน่าจะเป็นเจดีย์ฐานสูงแต่บริเวณฐานชั้นล่างนี้ถูกก่อทับด้วยสมัยที่ 2 จึงไม่เห็นรูปทรงทางสถาปัตยกรรมส่วนนี้ได้ ส่วนชั้นถัดขึ้นไปก่ออิฐถือปูนย่อไม้สิบสองเช่นกัน มีขนาดกว้าง 3 เมตร ยาว 3 เมตร ชั้นบัวปากระฆัง ย่อมุมต่อขึ้นรับกับบัลลังก์ ส่วนยอดเป็นบัวกลุ่มเหลืออยู่ 7 ชั้นลดหลั่นกัน สมัยที่สองก่อพอกทับฐานปัจจุบันเหลือหลักฐานที่เป็นบัวคว่ำบัวหงาย 2 ชั้น อยู่เพียงเล็กน้อยทางด้านทิศเหนือ การทรุดตัวขององค์เจดีย์สมัยแรกเพราะแนวอิฐที่ก่อเพิ่มนั้นไปประสานกับองค์เดิม
พระประธานนามว่า "หลวงพ่อใหญ่" หรือ "หลวงพ่อสิงห์ฤทธิ์ปราบปวงมาร" มีลักษณะแบบพื้นถิ่นอีสาน ประทับนั่งปางมารวิชัย ขัดสมาธิราบ พระเศียรใหญ่เมื่อเทียบกับพระวรกาย พระพักตร์กลม พระขนงโค้ง พระปรางอูม พระเนตรเปิด พระนาสิกโด่ง พระโอษฐ์หนา พระกรรณยาว ครองจีวรแบบห่มดอง สังฆาฏิเป็นแผ่นแบน ยาวจรดพระนาภีที่เจาะเป็นรูแต่งขอบให้เป็นดอกไม้ 
อุโบสถเป็นรูปแบบสถาปัตยกรรมรูปแบบศิลปะรัตนโกสินทร์ตอนต้น มีใบเสมาหินทรายปักอยู่โดยรอบ จำลักเป็นรูปกลีบบัวในวงกลมสองวง คั่นกลางด้วยจุดกลม ๆ โดยรอบ
วัดชีธาราม

วัดชีธาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำท่าคอย ในตำบลไร่รถ อำเภอดอนเจดีย์ จังหวัดสุพรรณบุรี
วัดชีธาราม เดิมชื่อ วัดบ้านคอยใต้ ว่ากันว่าในบริเวณนี้ ชาวบ้านมีอาชีพปลูกสับปะรด ขณะที่ทัพของสมเด็จพระนเรศวรมหาราชได้มาตั้งทัพ ชาวบ้านได้ข่าวจึงนำสับปะรดไปถวายเป็นเสบียงอาหารให้กับทหาร คงหมายความว่าเป็นที่ตั้งทัพของสมเด็จพระนเรศวร คอยกำลังพลทหารที่ตามมาจากพระนครศรีอยุธยา มีการเติมคำว่า "ใต้" เพราะวัดชีธารามนี้อยู่ใกล้วัดโพธาราม ซึ่งตั้งอยู่ฝั่งแม่น้ำเดียวกัน ชาวบ้านเรียกวัดโพธารามว่า "วัดบ้านคอยเหนือ"
วัดชีธารามตั้งวัดเมื่อ พ.ศ. 2433 ผู้บริจาคที่ดินให้สร้างวัด คือ นายแจ๊ค นางเชย ผาสุข และนายกฐิน ได้รับพระราชทานวิสุงคามสีมาครั้งหลังเมื่อวันที่ 12 มีนาคม พ.ศ. 2508 เขตวิสุงคามสีมามีความกว้าง 40 เมตร ยาว 80 เมตร 
อาคารเสนาสนะที่สำคัญ ได้แก่ อุโบสถของวัดในปัจจุบันเป็นหลังที่ 3 อุโบสถหลังเก่าอยู่หน้าองค์เจดีย์ มีกำแพงเป็นรูปสี่เหลี่ยม มีใบเสมาคู่ (สัญลักษณ์ของวัดหลวง) มีกองอิฐหักพังรอบสี่เหลี่ยม ศาลาการเปรียญ สร้างเมื่อ พ.ศ. 2524 เป็นอาคารครึ่งตึกครึ่งไม้ หอสวดมนต์กว้าง 3.5 เมตร ยาว 13.5 เมตร สร้างเมื่อ พ.ศ. 2541 เป็นอาคารไม้ กุฏิสงฆ์ จำนวน 27 หลัง เป็นอาคารไม้
เป็นโบราณสถาน หมายเลขทะเบียน 0010180 ของกรมศิลปากรที่ขึ้นทะเบียนตามพระราชบัญญัติโบราณสถาน โบราณวัตถุ ศิลปวัตถุและพิพิธภัณฑสถานแห่งชาติ เมื่อวันที่ 11 ธันวาคม พ.ศ.2556
ลำดับเจ้าอาวาส.
ลำดับเจ้าอาวาสวัดชีธาราม อดีตถึงปัจจุบัน เท่าที่พบข้อมูล
วัดทุ่งคา (จังหวัดนราธิวาส)

วัดทุ่งคา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลละหาร อำเภอยี่งอ จังหวัดนราธิวาส มีที่ดินตั้งวัดเนื้อที่ 48 ไร่ 2 งาน 12 ตารางวา 
วัดทุ่งคาตั้งวัดเมื่อ พ.ศ. 2390 คนโบราณเล่าต่อ ๆ กันมาว่า ราษฎรเดิมอพยพมาจากบ้านทุ่งคายาม จังหวัดปัตตานี เมื่อสร้างวัดขึ้นมาจึงเรียกว่า "วัดทุ่งคา" วัดได้รับพระราชทานวิสุงคามสีมาเมื่อ พ.ศ. 2484
อาคารเสนาสนะที่สำคัญ ได้แก่ กุฏิเจ้าอาวาสซึ่งสร้างมานานพร้อมกับการตั้งวัด กุฏิมีลักษณะสถาปัตยกรรมพื้นบ้านที่นิยมประดับด้วยลวดลายฉลุลายเถาว์ ด้านหน้ามีการเขียนลวดลายโบราณมากมาย ประกอบกับภาพจิตรกรรมฝาผนังเรื่องราวในพระพุทธศาสนา ภายในวัดมีพิพิธภัณฑ์พระครูพิพิธนวกรรมโกศล (ท่านขวัญ) เป็นแหล่งรวบรวมของโบราณวัตถุมีค่า ทางวัดยังไม่ได้เปิดเป็นสถานที่ท่องเที่ยวโดยตรง แต่มีชาวบ้านในละแวกใกล้เคียงมาชมได้ โดยขออนุญาตจากท่านเจ้าอาวาสวัดก่อน
วัดบ่อน้ำร้อน (จังหวัดยะลา)

วัดบ่อน้ำร้อน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตาเนาะแมเราะ อำเภอเบตง จังหวัดยะลา ปัจจุบันมีพระครูอดุลโรจนธรรม (สง่า) ดำรงตำแหน่งเจ้าอาวาส
วัดบ่อน้ำร้อนตั้งขึ้นในชื่อ สำนักสงฆ์บ่อน้ำร้อน เมื่อ พ.ศ 2535 ก่อสร้างโดยกำลังศรัทธาของประชาชน ต่อมานายเวียง พุทธิเนตร เป็นผู้ขออนุญาตให้สร้างวัด สำนักงาน
พระพุทธศาสนาแห่งชาติได้ประกาศตั้งเป็นวัดขึ้นในพระพุทธศาสนามีนามว่า "วัดบ่อน้ำร้อน" เมื่อวันที่ 25 ธันวาคม พ.ศ. 2555
วัดบ่อน้ำร้อนมีปูชนียวัตถุที่สำคัญ คือ รูปปั้นองค์ใหญ่ของหลวงพ่อทวดเหยียบน้ำทะเลจืด เป็นรูปปั้นหลวงปู่ทวดองค์ใหญ่ที่สุดในพื้นที่ 3 จังหวัดภาคใต้ มีพิธีบวงสรวง พิธีถวายฉัตร และประดิษฐาน เมื่อวันที่ 28 สิงหาคม พ.ศ. 2563
พระยาทองผาภูมิ (ธอ เสลานนท์)

พระยาทองผาภูมิ (ไม่ปรากฏ - พ.ศ. 2428) มีนามเดิมว่า "ธอ" เป็นเจ้าเมืองทองผาภูมิ เชื้อสายมอญ ขึ้นตรงกับหัวเมืองกาญจนบุรี เมืองหน้าด่านตะวันตก ในรัชสมัยพระบาทสมเด็จพระพุทธเลิศหล้านภาลัย รัชกาลที่ 2 ซึ่งเป็นผู้นำชาวมอญ หนึ่งในเจ้าเมืองรามัญทั้งเจ็ด หรือ รามัญ 7 เมือง (มอญ 7 เมือง หรือ พระยามอญทั้งเจ็ด) มีราชทินนามว่า พระเสละภูมาธิการ หรือ พระเสละภูมิบดี ถือศักดินา 1,000 (ภายหลังเลื่อนขึ้นเป็นพระยา) พระยาทองผาภูมิ (ธอ) เป็นต้นสกุล เสลานนท์ (อักษรโรมัน: Selananda) และ เสลาคุณ โดย พันพรหมศักดิ์ (กลึง) มีศักดิ์เป็นหลาน เป็นผู้ขอพระราชทานนามสกุล เสลานนท์ เป็นลำดับที่ 603 ใน ทะเบียนนามสกุลพระราชทาน รัชกาลที่ 6
ประวัติ.
พระยาทองผาภูมิ (ธอ) เดิมรับราชการตำแหน่งผู้ช่วยราชการเมืองทองผาภูมิ บุตรรับราชการเป็นที่ "หลวงวิชิตภักดี" และเป็นหลานปู่ของพระบันนสติฐบดี (ชัง) เจ้าเมืองท่าขนุน คนสุดท้าย และเป็นเครือญาติกับเจ้าเมืองรามัญทั้งเจ็ด ต่อมาจึงได้รับโปรดเกล้าฯ เป็น "พระเสละภูมาธิการ" หรือ "พระเสละภูมิบดี" ผู้สำเร็จราชการเมืองทองผาภูมิ รับราชการจนถึงแก่กรรมด้วยไข้อหิวาตกโรค เมื่อ พ.ศ. 2428 ที่ นครชุมน์ จ.ราชบุรี เวลาดึก 2 ยามเศษ ต่อมา หลวงปลัดเมืองทองผาภูมิ น้องชายของพระทองผาภูมิ (ธอ) จึงได้รับโปรดเกล้าฯ แต่งตั้งให้เป็นเจ้าเมืองสืบต่อแทน
ผลงาน.
วัดใหญ่นครชุมน์ ตั้งอยู่ที่ตําบลนครชุมน์ อ.บ้านโป่ง จ. ราชบุรี เป็นวัดเก่าแก่ เป็นศูนย์กลางชาวบ้านนครชุมน์ และยังเป็นศูนย์กลางการปกครองคณะสงฆ์แบบรามัญนิกาย สันนิษฐานว่าสร้างมาตั้งแต่สมัยอยุธยา ในรัชสมัย รัชกาลที่ 2 พระทองผาภูมิ (ธอ)
ได้แยกออกจากกลุ่มพระยามอญทั้งเจ็ดมาตั้งรกรากที่นครชุมน์ ภาษามอญ มีชื่อว่า “กวานเจียะโนก” หรือ “กวานโหน่ก” ที่ จ. ราชบุรี มีบทบาทสำคัญในฐานะเป็นผู้สนับสนุนการบูรณะซ่อมแซมวัด ปรากฏความว่า
""พระยาทองผาภูมิ ได้ขอแยกตัวออกจากกลุ่มมอญทั้งเจ็ด มาอยู่ ณ วัดใหญ่นครชุมน์ ได้พาญาติพี่น้องสมัครพรรคพวก บริวาร เพื่อปกครองดูแลเอง และได้บูรณะวัดใหญ่นครชุมน์ ซึ่งเป็นวัดเก่าแก่อยู่แล้วให้เจริญรุ่งเรือง โดยให้วัดใหญ่นครชุมน์เป็นศูนย์กลางในการทําสังฆกรรมของวัดมอญในเขตอําเภอบ้านโป่ง..."”
ฮิงาชิอิซุ

ฮิงาชิอิซุ  เป็นเมืองที่ตั้งอยู่ในอำเภอคาโมะ จังหวัดชิซูโอกะ ประเทศญี่ปุ่น ณ วันที่ 30 มิถุนายน 2019 เมืองนี้มีประชากรประมาณ 12,155 คน 6,264 ครัวเรือน มีความหนาแน่นของประชากร 160 คนต่อตารางกิโลเมตร และมีพื้นที่ทั้งหมด 
ภูมิศาสตร์.
ฮิงาชิอิซุขนาบข้างด้วยเทือกเขาอามางิทางทิศตะวันตก และอ่าวซางามิ มหาสมุทรแปซิฟิก ทางทิศตะวันออก มีบ่อน้ำร้อนจำนวนมาก บริเวณนี้ได้รับความอบอุ่นจากกระแสน้ำอุ่นคูโรชิโอะ ทำให้มีภูมิอากาศแบบอบอุ่นชื้นภาคพื้นสมุทร โดยมีฤดูร้อนที่ร้อนชื้นและฤดูหนาวที่อากาศเย็นสบาย ส่วนหนึ่งของเมืองอยู่ในอาณาเขตของอุทยานแห่งชาติฟูจิ-ฮาโกเนะ-อิซุ
ภูมิอากาศ.
เมืองนี้มีฤดูร้อนที่ร้อนและชื้น และฤดูหนาวที่ไม่ค่อยรุนแรง (การแบ่งเขตภูมิอากาศแบบเคิพเพิน "Cfa") อุณหภูมิเฉลี่ยทั้งปีในฮิงาชิอิซุคือ 14.8 °C ปริมาณน้ำฝนโดยเฉลี่ยต่อปีอยู่ที่ 2,259 มิลลิเมตร โดยเดือนกันยายนเป็นเดือนที่มีฝนตกชุกที่สุด อุณหภูมิสูงสุดโดยเฉลี่ยจะอยู่ในเดือนสิงหาคมอยู่ที่ประมาณ 24.9 °C และต่ำสุดในเดือนมกราคมที่ประมาณ 5.6 °C
สถิติประชากร.
ตามข้อมูลสำมะโนประชากรของญี่ปุ่น ประชากรของเมืองฮิงาชิอิซุได้ลดลงอย่างช้า ๆ ในช่วง 40 ปีที่ผ่านมา
ประวัติศาสตร์.
ในยุคเอโดะ พื้นที่ทั้งหมดของแคว้นอิซุเป็นดินแดนที่อยู่ภายใต้การควบคุมโดยตรงของรัฐบาลโชกุนโทกูงาวะ พื้นที่ของเมืองฮิงาชิอิซุในสมัยนั้นประกอบด้วย 5 หมู่บ้าน ได้แก่ อินาโตริ นาราโมโตะ ชิราตะ คาตาเซะ และโอกาวะ ต่อมาเมื่อมีการก่อตั้งระบบเทศบาลในยุคเมจิในปี 1889 พื้นที่แห่งนี้ได้แบ่งเขตการปกครองใหม่เป็น 2 หมู่บ้าน ได้แก่ อินาโตริ และโจโต ขึ้นกับอำเภอคาโมะ หมู่บ้านอินาโตริได้รับการยกฐานะเป็นเมืองในเดือนธันวาคม 1920 เมืองฮิงาชิอิซุก่อตั้งขึ้นเมื่อวันที่ 3 พฤษภาคม 1959 โดยการควบรวมเมืองอินาโตริกับหมู่บ้านโจโต
เศรษฐกิจ.
เศรษฐกิจที่สำคัญของฮิงาชิอิซุ คือ การท่องเที่ยว ซึ่งหลัก ๆ จะเป็นอุตสาหกรรมรีสอร์ตบ่อน้ำร้อนอนเซ็ง และการประมงเชิงพาณิชย์
การศีกษา.
ฮิงาชิอิซุมีโรงเรียนที่สังกัดเทศบาลเมือง ได้แก่ โรงเรียนประถม 3 แห่ง และโรงเรียนมัธยมต้น 2 แห่ง และมีโรงเรียนมัธยมปลาย 1 แห่งที่ดำเนินการโดยคณะกรรมการการศึกษาประจำจังหวัดชิซูโอกะ
ดนตรีแทร็ป

ดนตรีแทร็ป  เป็นแนวเพลงย่อยของฮิปฮอปที่มีต้นกำเนิดมาจาก ภาคใต้ของสหรัฐ ในช่วงต้นยุค 2000 แนวเพลงได้ชื่อมาจากคำสแลงของแอตแลนตา "แทร็ป" บ้านที่ใช้เฉพาะขายยา ดนตรีแทร็ปใช้กลองสังเคราะห์เสียง และมีลักษณะรูปแบบไฮแฮตที่ซับซ้อน ปรับเสียงกลองใหญ่ ให้มีเสียงยาว (มีพื้นเพมาจาก โรแลนด์ ทีอาร์-808) และเนื้อเพลงที่เป็นโคลงสั้น ๆ ที่มักเน้นเรื่องการใช้ยาเสพติดและความรุนแรงในเมือง ใช้เครื่องดนตรีน้อย และเน้นเฉพาะกลองเล็ก และไฮแฮต สองหรือสามจังหวะ
ผู้บุกเบิกแนวเพลงนี้ได้แก่ โปรดิวเซอร์ เคอร์ติส แมนโทรนิก (Kurtis Mantronik) แมนนี เฟรช (Mannie Fresh) ชอว์ตี เรดด์ (Shawty Redd) เซย์โทเวน (Zaytoven) แฟตบอย (Fatboi) ดีเจสกรู (DJ Screw) และ ดีเจทูมป์ (DJ Toomp) พร้อมด้วยแร็ปเปอร์ ยัง จีซซี (Young Jeezy) กุชชี เมน (Gucci Mane) และ ที.ไอ. (ผู้สร้างคำนี้จากอัลบั้มปี 2003 "Trap Muzik") อย่างไรก็ตาม ดนตรีแทร็ปสมัยใหม่ได้รับความนิยมจากโปรดิวเซอร์ เล็กซ์ ลูเกอร์ (Lex Luger) ที่สร้างอิทธิพลให้กับอัลบั้ม "Flockaveli" ของ วากา ฟล็อกกา เฟลม (Waka Flocka Flame) ในปี ค.ศ. 2010 และร่วมก่อตั้งทีมผลิตฮิปฮอป 808 Mafia
โควิดเป็นศูนย์

โควิดเป็นศูนย์  เป็นนโยบายด้านสาธารณสุขที่ใช้ในบางประเทศระหว่างการระบาดทั่วของโควิด-19 นโยบายนี้ซึ่งเป็นการ "ควบคุมและหยุดยั้งขั้นสูงสุด" ได้มีการใช้มาตรการทางสาธารณสุขต่าง ๆ เช่น การติดตามผู้สัมผัสใกล้ชิด การตรวจเชื้อในหมู่คนจำนวนมาก การปิดพรมแดน การล็อกดาวน์ และการใช้ซอฟต์แวร์ เพื่อที่จะหยุดยั้งการแพร่กระจายของโรคโควิด-19 ในทันทีที่ตรวจพบ โดยมีจุดมุ่งหมายเพื่อให้พื้นที่กลับมาปลอดโรค และกลับมาเริ่มกิจกรรมทางเศรษฐกิจและสังคมได้เป็นปกติ
นโยบายโควิดเป็นศูนย์ได้เคยมีการใช้ในระดับที่แตกต่างกันในหลายประเทศ เช่น ออสเตรเลีย แคนาดา จีนแผ่นดินใหญ่ ฮ่องกง นิวซีแลนด์ สิงคโปร์ สกอตแลนด์ เกาหลีใต้ ไต้หวัน ไทย ตองกา และเวียดนาม อย่างไรก็ตาม ในช่วงปลายปี พ.ศ. 2564 เนื่องจากการระบาดของสายพันธุ์เดลตาและสายพันธุ์โอมิครอนที่แพร่กระจายได้ง่ายขึ้น และการเข้าถึงวัคซีนโควิด-19 ทำให้หลายประเทศประกาศเลิกใช้นโยบายนี้ ปัจจุบัน จีนแผ่นดินใหญ่ ฮ่องกง ไต้หวัน ตองกา และออสเตรเลียตะวันตก ยังคงใช้นโยบายโควิดเป็นศูนย์อยู่
นโยบายนี้แตกต่างจากนโยบายลดการติดเชื้อ ซึ่งมีเป้าหมายเพื่อลดผลกระทบของเชื้อไวรัสต่อสังคม แต่ยังยอมรับให้มีการติดเชื้อในพื้นที่ได้ในระดับหนึ่งอยู่ ผู้สนับสนุนนโยบายโควิดเป็นศูนย์ให้เหตุผลถึงอัตราการเสียชีวิตที่ต่ำกว่า และการเติบโตทางเศรษฐกิจที่สูงกว่า ของประเทศที่ใช้นโยบายนี้ และอ้างว่านโยบายโควิดเป็นศูนย์สามารถทำให้ชีวิตกลับมาสู่สภาวะปกติได้เร็วขึ้น ส่วนผู้คัดค้านนโยบายนี้ให้เหตุผลว่า การจะกำจัดเชื้อโควิด-19 ซึ่งเป็นเชื้อทางเดินหายใจนั้น เป็นเรื่องที่เป็นไปไม่ได้พอ ๆ กับการพยายามจะกำจัดโรคหวัดหรือไข้หวัดใหญ่ มีการศึกษาพบว่า ในพื้นที่ที่มีการติดเชื้อสูงนั้น การจะทำให้การติดเชื้อกลายเป็นศูนย์ จะต้องใช้การล็อกดาวน์อย่างเข้มงวดนานถึง 3 เดือน
พัก จี-ฮู

พัก จี-ฮู (เกาหลี:  เกิด 7 พฤศจิกายน พ.ศ. 2546) เป็นนักแสดงหญิงชาวเกาหลีใต้ เธอเป็นที่รู้จักกันดีในบทบาทนำที่ได้รับคำชมเชยได้แก่ "House of Hummingbird" ภาพยนตร์ปี พ.ศ. 2561 และ "มัธยมซอมบี้" ซีรีส์จากเน็ตฟลิกซ์ปี พ.ศ. 2565
เกมเจรจาท้ามรณะ

เกมเจรจาท้ามรณะ  เป็นภาพยนตร์เขย่าขวัญอาชญากรรมของเกาหลีใต้ปี พ.ศ. 2561 ที่กำกับโดย อี จ็อง-ซ็อก และนำแสดงโดย ซน เย-จิน และ ฮย็อน บิน ภาพยนตร์ออกฉายเมื่อวันที่ 19 กันยายน พ.ศ. 2561
เนื้อเรื่อง.
ตำรวจนักเจรจาต่อรอง ฮา แช-ยุน (ซน เย-จิน) เผชิญหน้ากับ มิน แท-กู (ฮย็อน บิน) คนร้ายลักพาตัวผู้โหดเหี้ยมซึ่งลักพาตัวชาวเกาหลีสองคนในกรุงเทพ ฯ ประเทศไทย ตลอด 21 ชั่วโมง เธอพยายามบังคับให้เขาเปิดเผยแรงจูงใจของเขา
งานสร้าง.
การถ่ายทำเริ่มเมื่อวันที่ 17 มิถุนายน ค.ศ. 2017 ในเมือง พาจู จังหวัดคย็องกี
ฉาย.
ภาพยนตร์ฉายรอบปฐมทัศน์ในเกาหลีใต้เมื่อวันที่ 19 กันยายน ค.ศ. 2018
ภายในเดือนกันยายน 2018 ภาพยนตร์เรื่องนี้ฉายไปกว่า 22 ประเทศ ออกฉายในอเมริกาเหนือเมื่อวันที่ 20 กันยายน ในสิงคโปร์ มาเลเซีย และบรูไนในวันที่ 4 ตุลาคม ในฮ่องกงและมาเก๊าในต้นเดือนตุลาคม ในเวียดนามและไต้หวันในวันที่ 19 ตุลาคม และในอินโดนีเซียเมื่อวันที่ 24 ตุลาคม ค.ศ. 2018
ภาพยนตร์เรื่องนี้เผยแพร่แบบ วีดิทัศน์ตามคำขอ หรือ Video On Demand และการ ดาวน์โหลดแบบดิจิทัล ตั้งแต่วันที่ 17 ตุลาคม ค.ศ. 2018
กระแสตอบรับ.
ชิม ซุน-อา จาก สำนักข่าวยอนฮัป ยกย่องภาพยนตร์เรื่องนี้และเขียนว่า “ผู้กำกับอีสร้างพล็อตเรื่องที่น่าสนใจที่เต็มไปด้วยการหักมุม ให้ความบันเทิงแก่ผู้ชม การแสดงที่ยอดเยี่ยมจากซนและฮยอนบินช่วยปิดช่องโหว่บางอย่างในภาพยนตร์ ฮย็อน บิน ยังแสดงฝีมือเป็นวายร้ายเลือดเย็นได้อย่างน่าประทับใจ การแสดงและการถ่ายทำช่วยยกระดับคุณภาพของภาพยนตร์ โดยรวมแล้ว ภาพยนตร์เรื่องนี้มีความระทึกขวัญจับใจและเป็นการดูครั้งเดียวที่ยอดเยี่ยม"
วัดทับกระดาน

วัดทับกระดาน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ่อสุพรรณ อำเภอสองพี่น้อง จังหวัดสุพรรณบุรี
วัดทับกระดานเริ่มตั้งเป็นสำนักสงฆ์เมื่อ พ.ศ. 2476 ที่ตั้งของสำนักสงฆ์เดิมอยู่ทางทางทิศใต้ของวัดทับกระดานปัจจุบัน ห่างจากวัดประมาณ 1 กิโลเมตร ครั้งนั้น ปู่บุญ ดอกไม้หอม และปูเสา โพธิ์คา ได้ดำเนินการขออนุญาต สร้างวัด เริ่มก่อสร้างเสนาสนะด้วยเสาไม้ นำไม้ไผ่ทำเครื่องบนใช้แฝกมุงหลังคาและสร้างศาลาด้วย เครื่องไม้มุงแฝกเช่นกัน เมื่อสร้างเสร็จจึงนิมนต์พระมาอยู่ คือ หลวงตาคง อาจารย์บุญ อาจารย์สม อาจารย์เปิ่น อาจารย์พลอย และอาจารย์ยอด จน พ.ศ. 2484 เกิดสงครามโลกครั้งที่สอง จึงประชุมกันย้ายที่ตั้งวัดโดยมีปูบุญ ดอกไม้หอม ปู่เสา โพธิ์คา ปู่แจ่ม เพชรป่านกัน ได้ร่วมกับชาวบ้านในละแวกนั้น ช่วยกันยกวัดและศาลาทั้งหลังซึ่งมุงด้วยแฝก
เมื่อ พ.ศ. 2487 ปู่บุญได้นิมนต์พระจาก คณะหมวด คือ หลวงพ่อแดง วัดทุ่งคอก ให้พระแหวว มาเป็นรักษาการรูปแรกของวัดทับกระดาน ต่อมา พ.ศ. 2489 พระครูสุธรรมรัตหรือหลวงพ่อบวช ตุลายโก ดำรงตำแหน่งเจ้าอาวาส และได้สร้างวัดให้มีความเจริญรุ่งเรืองมากขึ้น มีการสร้างอุโบสถ ผูกพัทธสีมาเมื่อ พ.ศ. 2517
วัดทับกระดานเป็นที่เก็บอัฐิของพุ่มพวง ดวงจันทร์ ทางวัดเก็บเสื้อผ้าข้าวของเครื่องใช้ในการร้องเพลง รวมทั้งรูปถ่ายจากข่าวหนังสือพิมพ์ไว้ในอุโบสถ บริเวณศาลาท่าน้ำมีรูปวาดของพุ่มพวง ดวงจันทร์ ที่มีคนนำมาให้เพื่อแก้บน ส่วนศาลาริมสระน้ำมีการสร้างหุ่นพุ่มพวง โดยทุก ๆ วันที่ 13 มิถุนายนของทุกปี ซึ่งเป็นวันครบรอบการเสียชีวิตของพุ่มพวง ดวงจันทร์ ทางวัดจะมีการจัดงานรำลึกถึงเธออยู่เรื่อยมานับตั้งแต่ พ.ศ. 2536
วัดราษฎร์บูรณะ (จังหวัดสุพรรณบุรี)

วัดราษฎร์บูรณะ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลกฤษณา อำเภอบางปลาม้า จังหวัดสุพรรณบุรี ที่ดินตั้งวัดมีเนื้อที่ 9 ไร่ อาณาเขต ทิศใต้ จดที่ดินเอกชน ทิศตะวันออก จดที่ดินโรงเรียนวัดราษฎร์บูรณะ ทิศเหนือและทิศตะวันตก จดคลองสาธารณะ
วัดราษฎร์บูรณะตั้งวัดเมื่อ พ.ศ. 2457 ได้รับพระราชทานวิสุงคามสีมาเมื่อ พ.ศ. 2515 เขตวิสุงคามสีมา กว้าง 40 เมตร ยาว 80 เมตร ด้านการศึกษาทางวัดได้เปิดสอนพระปริยัติธรรมแผนกธรรม เมื่อ พ.ศ. 2543
อาคารเสนาสนะที่สำคัญ ได้แก่ อุโบสถ กว้าง 8 เมตร ยาว 20 เมตร สร้างเมื่อ พ.ศ. 2500 เป็นอาคารไม้สัก ศาลาการเปรียญ กว้าง 20 เมตร ยาว 40 เมตร สร้างเมื่อ พ.ศ. 2525 หอสวดมนต์ กว้าง 12 เมตร ยาว 30 เมตร สร้างเมื่อ พ.ศ. 2539 ศาลามุข 3 หลัง และศาลาท่าน้ำทรงไทย 2 หลัง ปูชนียวัตถุที่สำคัญ ได้แก่ "หลวงพ่อกลับ" มีลักษณะเป็นพระพุทธรูปครึ่งองค์ (มีเฉพาะส่วนพระอุระถึงพระเศียร)
วัดบูรพาพิทยาราม (จังหวัดจันทบุรี)

วัดบูรพาพิทยาราม เป็นพระอารามหลวงชั้นตรีชนิดสามัญสังกัดคณะสงฆ์ฝ่ายมหานิกาย ตั้งอยู่ในตำบลเขาวัว อำเภอท่าใหม่ จังหวัดจันทบุรี
วัดบูรพาพิทยารามตั้งวัดเมื่อ พ.ศ. 2368 ชาวบ้านนิยมเรียกว่า วัดใหม่หนองปรือ เหตุเพราะสภาพท้องที่เป็นที่ลุ่ม มีหนองน้ำใหญ่ปกคลุมด้วยต้นปรือมากมาย การสร้างวัดในระยะเริ่มแรกเมื่อประมาณ พ.ศ. 2359 ชาวบ้านและพระภิกษุสงฆ์ได้ช่วยกันก่อสร้างขึ้นมาและเสร็จสมบูรณ์เมื่อ พ.ศ. 2368 ต่อมา พ.ศ. 2370 มีการก่อสร้างเสนาสนะต่าง ๆ จนวัดมีความเจริญรุ่งเรืองและมีความสำคัญต่อชุมชนเป็นอย่างมาก เป็นแหล่งที่ให้การศึกษาแก่สงฆ์และเยาวชนอย่างกว้างขวาง มีโรงเรียนฝึกหัดครูตั้งอยู่ในวัด เป็นสถานพยาบาลหรือโรงพยาบาลย่อย ๆ พระภิกษุที่มีความชำนาญในวิชาการแพทย์แผนโบราณติดต่อกันมาหลายรูป
ในสมัยพระพิศาลธรรมคุณ เป็นเจ้าอาวาสดำรงตำแหน่งเจ้าคณะอำเภอท่าใหม่ ได้ดำเนินก่อสร้างอุโบสถขึ้นใหม่แทนหลังเดิมที่ชำรุดทรุดโทรม วัดได้รับพระราชทานวิสุงคามสีมาเมื่อวันที่ 12 มีนาคม พ.ศ. 2508 วัดได้รับโปรดเกล้าฯ ให้ยกฐานะขึ้นเป็นพระอารามหลวงชั้นตรี ชนิดสามัญเมื่อ 31 สิงหาคม พ.ศ. 2522
ฮานาซากิจะไม่ทน

ฮานาซากิจะไม่ทน (; โรมาจิ: "Hanasaki Mai ga Damattenai"; #เปลี่ยนทาง) เป็นละครโทรทัศน์ญี่ปุ่น ที่สร้างมาจากมังงะเรื่อง ""ฟูโชจิ" และ "กิงโกโซมุโทกูเม"" โดย จุน อิเกอิโดะ ผู้ที่ยังได้สถานีโทรทัศน์ทีบีเอสทีวีหยิบผลงานมังงะของเขาไปผลิตละครโทรทัศน์เรื่อง"เฉือนคมนายธนาคาร" ที่ได้รับเสียงตอบรับดีมากในปี 2013 "ฮานาซากิจะไม่ทน"ออกอากาศทางสถานีโทรทัศน์นิปปงทีวี ตั้งแต่วันที่ 16 เมษายน ค.ศ. 2014 จนถึง 16 กันยายน 2015 นำแสดงโดย แอนน์ วาตานาเบะ
ภาพรวม.
ตัวละครเอกของ"ฮานาซากิจะไม่ทน" คือ ไม ฮานาซากิ แสดงโดย แอนน์ วาตานาเบะ มักได้รับการกล่าวถึงว่าเป็น นาโอกิ ฮันซาวะ เวอร์ชันผู้หญิง ตัวละครเอกใน"เฉือนคมนายธนาคาร"  ซึ่งเป็นนายธนาคารที่มีจิตใจแรงกล้าเหมือนกับเธอ
วลีติดปากของ ไม ฮานาซากิ ที่เป็นเอกลักษณ์และได้รับความนิยมได้แก่ "ด้วยความเคารพ.."  และ "จะไม่เงียบ!" 
เรื่องย่อ.
พนักงานธนาคารรับฝาก-ถอนที่มีใจรักบริการ ไม ฮานาซากิ (แอนน์ วาตานาเบะ) ถูกย้ายเข้ารับตำแหน่งผู้ตรวจสอบธนาคารสาขาย่อยร่วมกับอดีตหัวหน้าของเธอ เค็น โซมะ (ทากายะ คามิกาวะ) หน้าที่ของพวกเขาคือการตรวจสอบและรับข้อร้องเรียนของลูกค้าในธนาคารสาขาย่อยต่าง ๆ ในเครือธนาคารโตเกียวไดอิจิ ฮานาซากิมักถูกห้ามโดยโซมะไม่ให้พูดหรือทำอะไรเมื่อพบเห็นพฤติกรรมที่น่าสงสัยของเหล่าหัวหน้าซึ่งอาจนำไปสู่การทุจริตหรือการข่มเหงรังแกลูกน้องในธนาคารสาขาย่อย แต่เธอมักจะอดกลั้นไว้ไม่ได้และดำเนินการต่าง ๆ เพื่อพิสูจน์ว่าพวกเขามีความผิดจริง
ตัวละคร.
ตัวละครสมทบ.
<templatestyles src="Div col/styles.css"/>
<templatestyles src="Div col/styles.css"/>
ตอนและเรตติง.
จากตารางด้านล่าง สีน้ำเงิน แสดงเรตติงต่ำสุด และ สีแดง แสดงเรตติงสูงสุด
<templatestyles src="Col-begin/styles.css"/>
วัดมุจลินทวาปีวิหาร

วัดมุจลินทวาปีวิหาร เป็นพระอารามหลวงชั้นตรีชนิดสามัญ คณะสงฆ์ฝ่ายมหานิกาย ตั้งอยู่ในตำบลตุยง อำเภอหนองจิก จังหวัดปัตตานี
วัดมุจลินทวาปีวิหารตั้งวัดเมื่อ พ.ศ. 2388 เดิมชื่อ วัดตุยง สร้างโดยพระยาวิเชียรสงคราม (เกลี้ยง) เจ้าเมืองหนองจิก แต่เดิมเจ้าเมืองได้สร้างศาลาพักสงฆ์ท่ายะลอ ได้นิมนต์พระอาจารย์พรหม ธมฺมสโรซึ่งเป็นอาจารย์ของท่านสมัยอยู่เมืองยะหริ่งมาจำพรรษา แต่เนื่องจากสถานที่ไม่มีความสะดวกหลายประการจึงย้ายที่ตั้งแห่งใหม่ ตามประวัติเล่ากันว่าท่านได้เดินทางไปพบเนินทรายขาวแห่งหนึ่ง มีต้นชะเมาใหญ่ปกคลุมเงียบสงัดและเห็นเสือใหญ่นอนหันหน้าไปทางทิศตะวันออก (ตำนานกล่าวว่าต่อมาเสือตัวนั้นได้หายไป) ท่านทั้งสองจึงถือเอานิมิตดังกล่าวเลือกเอาสถานที่นี้เป็นที่สร้างวัด ตั้งชื่อวัดว่า "วัดตุยง" ตามนามของหมู่บ้าน วัดได้รับพระราชทานวิสุงคามสีมาเมื่อ พ.ศ. 2390
พระบาทสมเด็จพระจุลจอมเกล้าเจ้าอยู่หัวเสด็จประพาสหัวเมืองปักษ์ใต้และได้เสด็จมาถึงเมืองหนองจิก เมื่อวันที่ 30 กรกฎาคม พ.ศ. 2433 ได้ทรงทราบว่าวัดตุยงเป็นหนึ่งในวัดที่ใช้ประกอบพระราชพิธีถือน้ำพระพิพัฒน์สัตยาของราชการในสมัยนั้น ทรงทราบว่าพระอุโบสถและเสนาสนะยังทรุดโทรมอยู่หลายหลัง พระองค์จึงมีพระราชศรัทธาบริจาคพระราชทรัพย์เป็นเงินจํานวน 80 ชั่ง ดำเนินการก่อสร้างพระอุโบสถและได้พระราชทานนามชื่อวัดใหม่ว่า "วัดมุจลินทวาปีวิหาร" เพื่อให้สอดคล้องกับนามเมืองหนองจิก (มุจลินท์หมายถึงไม้จิก และวาปีหมายถึงหนองน้ำ)
พ.ศ. 2488 สมเด็จพระเจ้าบรมวงศ์เธอ กรมพระยาดำรงราชานุภาพ เสด็จตรวจราชการมณฑลปักษ์ได้ ทรงทราบว่าพระอุโบสถยังไม่มีพระประธาน จึงได้อัญเชิญ พระพุทธรูปสัมฤทธิ์ ปางมารวิชัย ศิลปะเชียงแสน หน้าตักกว้าง 1 เมตร 4 นิ้ว ที่พระบาทสมเด็จพระพุทธยอดฟ้าจุฬาโลกมหาราช ที่ได้อัญเชิญมาจากสุโขทัยและหัวเมืองฝ่ายเหนือ ลงมาเก็บรักษาไว้ที่ระเบียงวัดพระเชตุพนวิมลมังคลารามราชวรมหาวิหาร นำมาประดิษฐานเป็นพระประธานประจําพระอุโบสถ วัดได้รับการสถาปนาเป็นพระอารามหลวงชั้นตรีชนิดสามัญ เมื่อวันที่ 20 พฤศจิกายน พ.ศ. 2520
จุดเด่นของวัดคือวิหารเป็นที่ประดิษฐานรูปเหมือนของอดีตเจ้าอาวาส 3 องค์ โดยเฉพาะพระราชพุทธรังษีหรือหลวงพ่อดำ เจ้าอาวาสรูปที่ 5 นั้น เป็นที่เลื่องลือถึงคุณความดีของท่าน
คูนิโตมิ

คูนิโตมิ  เป็นเมืองที่ตั้งอยู่ในอำเภอฮิงาชิโมโรกาตะ จังหวัดมิยาซากิ ประเทศญี่ปุ่น ณ วันที่ 1 ตุลาคม 2019 เมืองนี้มีประชากรประมาณ 18,717 คน ความหนาแน่นของประชากร 143 คนต่อตารางกิโลเมตร และมีพื้นที่ทั้งหมด 130.63 ตารางกิโลเมตร
แอร์ลิงกัส ยูเค

แอร์ลิงกัส ยูเค  เป็นสายการบินสัญชาติอังกฤษ โดยเป็นสายการบินลูกของแอร์ลิงกัส, สายการบินประจำชาติไอร์แลนด์ สายการบินมีสำนักงานใหญ่อยู่ที่เมืองเบลฟาสต์ ประเทศไอร์แลนด์เหนือ กับฐานกันบินที่ท่าอากาศยานแมนเชสเตอร์ แอร์ลิงกัส ยูเคเริ่มดำเนินงานในวันที่ 20 ตุลาคม ค.ศ. 2021 โดยมีเที่ยวบินแรกระหว่างแมนเชสเตอร์และบาร์เบโดส
ประวัติ.
แอร์ลิงกัส ยูเค ก่อตั้งขึ้นในค.ศ. 2021 และมีสำนักงานใหญ่อยู่ที่เมืองเบลฟาสต์ ไอร์แลนด์เหนือในฐานะสายการบินของสหราชอาณาจักร โดยสายการบินได้เริ่มแผนสำหรับสายการบินที่เกี่ยวข้องกับการเปิดตัวเที่ยวบินข้ามมหาสมุทรแอตแลนติกจากสหราชอาณาจักรไปยังสหรัฐอเมริกาภายในเดือนพฤศจิกายน ค.ศ. 2021 โดยมีจุดหมายตามแผนเบื้องต้นซึ่งประกอบด้วยบอสตัน นิวยอร์ก และออร์ลันโดจากฐานที่สนามบินแมนเชสเตอร์ เครื่องบินของแอร์ลิงกัส ยูเค เป็นเครื่องบินที่ถูกโอนย้ายมาจากแอร์ลิงกัส, บริษัทแม่เกือบทั้งหมด 
ในเดือนธันวาคม ค.ศ. 2021 สายการบินได้ยื่นคำร้องต่อกระทรวงคมนาคมของสหรัฐอเมริกา (USDOT) เพื่อขอใบอนุญาตขนส่งทางอากาศระหว่างประเทศ ซึ่งต่อมาได้รับการอนุมัติในเดือนมีนาคม ค.ศ. 2021 บริษัทแม่, แอร์ลิงกัส, ได้ประกาศเมื่อวันที่ 24 มีนาคม ค.ศ. 2021 ว่าเที่ยวบินในแมนเชสเตอร์ที่ดำเนินการโดย แอร์ลิงกัส ยูเค จะเปิดตัวสู่นิวยอร์ก-เจเอฟเค และออร์แลนโดในวันที่ 29 กรกฎาคม ค.ศ. 2021, ไปยังบาร์เบโดสในวันที่ 20 ตุลาคม ค.ศ. 2021 และไปบอสตันในช่วงฤดูร้อนปี ค.ศ. 2022
เมื่อวันที่ 8 กรกฎาคม ค.ศ. 2021 แอร์ลิงกัส ยูเค ได้รับใบอนุญาตเดินอากาศ (AOC) จาก CAA แห่งสหราชอาณาจักร สายการบินยังได้ส่ง AOC ไปยัง USDOT เพื่อขออนุมัติการสมัคร เมื่อวันที่ 25 สิงหาคม ค.ศ. 2021 เที่ยวบินไปยังสหรัฐอเมริกาถูกเลื่อนออกไปอีกครั้ง โดยการเปิดตัวจะเลื่อนออกไปเป็นเดือนธันวาคม ค.ศ. 2021 จากผลกระทบจากการระบาดของเชื้อไวรัสโควิด-19 แต่ตารางเที่ยวบินไปยังบาร์เบโดสของแอร์ลิงกัส ยูเคในสหราชอาณาจักรไม่ได้รับผลกระทบใดๆ และการดำเนินงานของสายการบินเริ่มต้นด้วยการเปิดเส้นทางในวันที่ 20 ตุลาคม ค.ศ. 2021
จุดหมายปลายทาง.
ณ เดือนเมษายน ค.ศ. 2024 แอร์ลิงกัส ยูเค ได้ให้บริการเที่ยวบินไปยังจุดหมายปลายทาง ดังนี้:
ฝูงบิน.
ณ เดือนเมษายน ค.ศ. 2024 แอร์ลิงกัส ยูเคมีเครื่องบินในฝูงบินดังนี้:
แอร์ลิงกัส ยูเคมีอายุฝูงบินเฉลี่ย 14.5 ปี
ไทกา (แร็ปเปอร์)

ไมเคิล เรย์ สตีเวนสัน (19 พฤศจิกายน ค.ศ. 1989) หรือชื่อในวงการคือ ไทกา (Tyga, ย่อมาจาก Thank you God always) เป็นแร็ปเปอร์ชาวอเมริกัน หลังจากเผยแพร่กับค่ายเพลงอิสระหลายครั้ง ไทกาได้เซ็นสัญญากับยังมันนี, แคชมันนี และรีพับลิกในปี 2008 เปิดตัวกับค่ายเพลงหลักด้วยอัลบัมชุดที่สอง ' วางจำหน่ายในปี 2011 มีซิงเกิลที่ประสบความสำเร็จอย่าง "แร็กซิตี", "เฟเดด" (ร้องรับเชิญโดย ลิล เวย์น), "ฟาร์อะเวย์" (ร้องรับเชิญโดย คริส ริชาร์ดสัน), "สติลก็อตอิต" (ร้องรับเชิญโดย เดรก) และ "เมกอิตแนสตี" ความสำเร็จของอัลบัมนี้ตามมาด้วย "โฮเทลแคลิฟอร์เนีย" (2013) และ ' (2015) ซึ่งเป็นการร่วมมือกับนักร้องชาวอเมริกัน คริส บราวน์
เนื่องจากความขัดแย้งกับค่ายยังมันนี ไทกาออกอัลบัมชุด "" วางจำหน่ายอย่างไร้สังกัดเมื่อวันที่ 23 มิถุนายน 2015 อัลบัมนี้ผลิตโดยคานเย เวสต์ กลายเป็นอัลบัมที่มียอดขายต่ำที่สุดของเขา โดยขายได้เพียง 5,000 หน่วยในสัปดาห์แรก หลังล้มเหลวด้านยอดขายและได้รับความคิดเห็นเชิงลบจากผลงานก่อนหน้า ในเดือนพฤษภาคม 2018 ไทกาออกซิงเกิล "เทสต์" (ร้องรับเชิญโดย ออฟเซต) เพลงขึ้นอันดับที่แปดบน"บิลบอร์ด"ฮอต 100 เป็นซิงเกิลท็อป 40 แรกของเขานับตั้งแต่ซิงเกิล "เอโย" กับคริส บราวน์ ในปี 2015 ต่อมาเพลงได้เป็นซิงเกิลนำในอัลบัมชุดที่เจ็ดของไทกา "เลเจนดารี" วางจำหน่ายในเดือนมิถุนายน 2019
ไดเซ็ง (จังหวัดอากิตะ)

ไดเซ็ง (; โรมาจิ: "Daisen-shi") เป็นนครในจังหวัดอากิตะ ประเทศญี่ปุ่น มีประชากร 81,133 คน 31,457 ครัวเรือน (ณ วันที่ 1 เมษายน 2562) มีความหนาแน่นของประชากร 94 คนต่อตร.กม. และมีพื้นที่ 866.77 ตารางกิโลเมตร (334.66 ตารางไมล์)
ภูมิศาสตร์.
ไดเซ็งตั้งอยู่ในที่ราบทางภาคกลางของจังหวัดอากิตะ ทิศตะวันตกติดกับเมืองอากิตะ ทางทิศตะวันออกติดกับจังหวัดอิวาเตะและเทือกเขาโออุ 
ประชากร.
ประชากรของไดเซ็งสูงสุดในปี ค.ศ. 1960 และลดลงอย่างต่อเนื่อง ตามข้อมูลสำมะโนประชากรญี่ปุ่น
ภูมิอากาศ.
ไดเซ็งมีภูมิอากาศแบบอบอุ่นชื้นภาคพื้นทวีป (การแบ่งเขตภูมิอากาศแบบเคิพเพิน "Cfa") มีความแตกต่างของอุณหภูมิในแต่ละฤดูกาลมากโดยมีฤดูร้อนที่อบอุ่นถึงร้อนและฤดูหนาวที่หนาวเย็นถึงเย็นจัด มีปริมาณน้ำฝนตลอดทั้งปี แต่จะตกหนักสุดตั้งแต่เดือนสิงหาคมถึงตุลาคม อุณหภูมิเฉลี่ยทั้งปีในไดเซ็งคือ 11.1 °C ปริมาณน้ำฝนเฉลี่ยรายปีอยู่ที่ 1648 มม. ซึ่งเดือนกันยายนมีฝนตกชุกที่สุด อุณหภูมิเฉลี่ยสูงสุดในเดือนสิงหาคมอยู่ที่ 25.1 องศาเซลเซียส และต่ำสุดในเดือนมกราคมอยู่ที่ -1.5 องศาเซลเซียส
อี จุน-ย็อง

อี จุน-ย็อง (เกิด 22 มกราคม พ.ศ. 2540) หรือที่รู้จักในชื่อ จุน เป็นนักร้อง แร็ปเปอร์ และนักแสดงชาวเกาหลีใต้ ในเดือนมิถุนายน พ.ศ. 2557 เขาเดบิวต์ในฐานะสมาชิกของยู-คิส ในเดือนตุลาคม พ.ศ. 2560 เขาเข้าร่วมรายการเรียลลิตี้เอาชีวิตรอด "เดอะยูนิต" ซึ่งเขาได้อันดับหนึ่งและกลายเป็นสมาชิกของกลุ่มโครงการ UNB
นอกเหนือจากกิจกรรมของกลุ่มแล้ว เขายังได้ร่วมแสดงในละครโทรทัศน์หลายเรื่อง โดยเฉพาะ "อเวนเจอร์สืโซเชียลคลับ" (2017) นับเป็นความก้าวหน้าในอาชีพของเขา "กู้ดบายทูกู้ดบาย" (2018), "คลาสออฟไลส์" (2019), "กู้ดแคสติ้ง" (2020), "พลีสดอนท์เดทฮิม" (2020), "อิมมิเทชั่น" (2021) และ "เลทมีบียัวร์ไนท์" (2021).
ทรีออนทรีเอ็นเอชแอลอาร์เคด

ทรีออนทรีเอ็นเอชแอลอาร์เคด  เป็นวิดีโอเกมกีฬาฮอกกี้น้ำแข็งสไตล์อาร์เคดที่พัฒนาภายใต้ลิขสิทธิ์จากแนชันแนลฮอกกีลีก สำหรับเอกซ์บอกซ์ 360 และ เพลย์สเตชัน 3 โดยใช้เอนจินของเกม "เอ็นเอชแอล 09" ในการพัฒนา ตัวเกมพัฒนาโดยอีเอแคนนาดา ภายใต้แบรนด์อีเอสปอร์ตส์ฟรีสไตล์
เดโมสำหรับเกมนี้มีอยู่ในเกม "เอ็นเอชแอล 11" และ "เอ็นเอชแอล 12" เวอร์ชันเพลย์สเตชัน 3 และสำหรับเกม "เอ็นเอชแอล 13" จะมีรหัสสำหรับปลดล็อกเกม ตัวเกมถูกถอนจากร้านค้าดิจิทัลทั้งสองแห่งในปี 2016 เนื่องจากลิขสิทธิ์หมดอายุ
ผลตอบรับ.
"ทรีออนทรีเอ็นเอชแอลอาร์เคด" ได้รับคำวิจารณ์ "ผลมกันหรือโดยเฉลี่ย" จากเว็บไซต์การรวบรวมบทวิจารณ์เมทาคริติก
แขวงคู้ฝั่งเหนือ

คู้ฝั่งเหนือ เป็นแขวงหนึ่งของเขตหนองจอก กรุงเทพมหานคร กฎกระทรวงให้ใช้บังคับผังเมืองรวมกรุงเทพมหานคร พ.ศ. 2556 กำหนดให้ที่ดินส่วนใหญ่ในแขวงนี้เป็นที่ดินประเภทประเภทชนบทและเกษตรกรรมและที่ดินประเภทอนุรักษ์ชนบทและเกษตรกรรม ในขณะที่บางส่วนเป็นที่ดินประเภทที่อยู่อาศัยหนาแน่นน้อย
ที่ตั้งและอาณาเขต.
แขวงคู้ฝั่งเหนือตั้งอยู่ทางทิศตะวันตกของเขตหนองจอก มีอาณาเขตติดต่อกับแขวงข้างเคียงเรียงตามเข็มนาฬิกา ดังนี้
การคมนาคม.
ถนนในพื้นที่แขวงคู้ฝั่งเหนือ ได้แก่
แขวงโคกแฝด

โคกแฝด เป็นแขวงหนึ่งของเขตหนองจอก กรุงเทพมหานคร กฎกระทรวงให้ใช้บังคับผังเมืองรวมกรุงเทพมหานคร พ.ศ. 2556 กำหนดให้ที่ดินส่วนใหญ่ในแขวงนี้เป็นที่ดินประเภทประเภทชนบทและเกษตรกรรมและที่ดินประเภทที่อยู่อาศัยหนาแน่นน้อย ในขณะที่บางส่วนเป็นที่ดินประเภทอนุรักษ์ชนบทและเกษตรกรรม
ที่ตั้งและอาณาเขต.
แขวงโคกแฝดตั้งอยู่ทางทิศตะวันตกของเขตหนองจอก มีอาณาเขตติดต่อกับแขวงข้างเคียงเรียงตามเข็มนาฬิกา ดังนี้
การคมนาคม.
ถนนในพื้นที่แขวงโคกแฝด ได้แก่
ตำบลหินลาด (อำเภอบ้านกรวด)

ตำบลหินลาด เป็นตำบลหนึ่งในอำเภอบ้านกรวด จังหวัดบุรีรัมย์ ตั้งอยู่ทางตอนใต้ของจังหวัดบุรีรัมย์ ห่างจากตัวจังหวัดประมาณ 65 กิโลเมตร ห่างจากที่ว่าการอำเภอประมาณ 11 กิโลเมตร
ประวัติ.
ตำบลหินลาดเดิมขึ้นอยู่กับตำบลโนนเจริญ อำเภอบ้านกรวด จังหวัดบุรีรัมย์ ต่อมาได้แยกตั้งเป็นตำบลหินลาด เมื่อปี พ.ศ. 2522 ปัจจุบันมี นายคำรณ สิมวิเศษ เป็นกำนัน 
ภูมิศาสตร์.
ที่ตั้งและอาณาเขต.
ตำบลหินลาดมีอาณาเขตติดต่อกับตำบลข้างเคียงดังนี้
ภูมิประเทศ.
สภาพโดยทั่วไปของตำบลหินลาดด้านทิศใต้เป็นที่ราบสูง ด้านทิศตะวันออกเป็นที่ดอน ส่วนทางด้านทิศเหนือ และทิศตะวันตกเป็นที่ลุ่ม และสภาพทั่วไปเป็นดินร่วนปนทราย 
ภูมิอากาศ.
ตำบลหินลาด มีสภาพอากาศแบ่งออกเป็น 3 ฤดู ดังนี้
การแบ่งเขตการปกครอง.
ตำบลหินลาดแบ่งเขตการปกครองออกเป็น 9 หมู่บ้านคือ
<templatestyles src="Div col/styles.css"/>
การคมนาคม.
การคมนาคมติดต่อระหว่างตำบลและหมู่บ้านใช้การคมนาคมทางบกโดยทางรถยนต์เป็นหลักในการติดต่อและขนส่งผลิตผลทางการเกษตร โดยมีเส้นทางที่สำคัญ ดังนี้
โทรคมนาคม.
มีการใช้โทรศัพท์เคลื่อนที่และอินเทอร์เน็ตกันอย่างแพร่หลาย มีเสาส่งสัญาณโทรศัพท์ทุกเครือข่ายครอบคลุมพื้นที่ทั้งตำบล และมีสายโทรศัพท์ผ่าน ทำให้การติดต่อสื่อสารทางโทรศัพท์และอินเทอร์เน็ตเป็นไปอย่างสะดวกรวดเร็ว
ประชากรศาสตร์.
ตำบลหินลาดมีประชากรทั้งหมด 6,303 คน ประชากรส่วนใหญ่เป็นคนไทยอีสาน (ลาว) รองลงมาคือ เขมร
ด้านภาษา ภาษาไทยถิ่นอีสานเป็นภาษาที่พูดกันที่มากที่สุดในตำบลหินลาด นอกเหนือจากนั้นจะเป็นภาษาเขมร กูย ไทย
วัฒนธรรม.
ด้านประเพณีวัฒนธรรม มีงานประจำปี คือ ประเพณีบุญบั้งไฟ ซึ่งเป็นประเพณีประจำตำบล ประเพณีบุญบวงสรวงปราสาทถมอ ประเพณีวันขึ้นปีใหม่ ประเพณีสงกรานต์ ประเพณีลอยกระทง
ด้านการศึกษา.
การจัดการศึกษาในตำบลหินลาด มีตั้งแต่ระดับก่อนประถมศึกษาจนถึงระดับมัธยมศึกษา
ศูนย์การเรียนชุมชนประจำตำบล มี 1 แห่ง คือ ศูนย์ กศน.ตำบลหินลาด
วัด.
จำนวนวัดในเขตตำบลหินลาด มีทั้งหมด 6 แห่ง คือ 
มีสำนักสงฆ์ 1 แห่ง คือ
วัดมหาธาตุ (จังหวัดนครพนม)

วัดมหาธาตุ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลในเมือง อำเภอเมืองนครพนม จังหวัดนครพนม มีที่ดินตั้งวัดเนื้อที่ 5 ไร่ 2 งาน 79 ตารางวา
วัดมหาธาตุตั้งวัดเมื่อ พ.ศ. 1150 สร้างขึ้นพร้อมกับการสร้างเมืองนครพนม ได้รับพระราชทานวิสุงคามสีมาเมื่อวันที่ 25 สิงหาคม พ.ศ. 2464 เดิมชื่อว่า วัดมิ่งเมือง ต่อมาชาวบ้านนิยมเรียกว่า วัดธาตุ เนื่องจากมีพระธาตุเจดีย์ซึ่งเป็นที่บรรจุพระอรหันตสารีริกธาตุ ภายในวัดยังมีเจดีย์น้อยใหญ่หลายสิบองค์ ซึ่งเป็นเจดีย์ที่ชาวบ้านได้สร้างธาตุเจดีย์ ไว้เป็นที่บรรจุอัฐิของบิดา มารดา ปู่ ย่า ตา ยาย ภายหลังที่มีการสร้างพระธาตุขึ้น พระครูพนมนครคณาจารย์ ได้ทำการบันทึกเสนอขอตั้งชื่อวัดเป็น "วัดมหาธาตุ" 
เมื่อ พ.ศ. 2462 ได้มีการรื้อถอนองค์เล็กองค์น้อยออกแล้วสร้าง "พระธาตุนคร" สร้างแล้วเสร็จเมื่อ พ.ศ. 2465 ผู้สร้างคือ พระยามหาอำมาตย์ (ป้อม) แม่ทัพใหญ๋ที่มาจากเมืองเวียงจันทน์ ประเทศลาว เป็นพระธาตุทรงสี่เหลี่ยมจตุรัส กว้างด้านละ 4.85 เมตร สูงประมาณ 24 เมตร มีลักษณะตามแบบพระธาตุพนมองค์เดิม มีการประกอบพิธีฉลองสมโภชและบรรจุอรหันตสารีริกธาตุ วันพุธที่ 10 พฤษภาคม พ.ศ. 2465 จะมีงานนมัสการองค์พระธาตุนคร ทุกวันขึ้น ๑๕ ค่ำ เดือน ๕ (บุญเดือน ๕ บูชาพระธาตุนคร) ทุกปี ปัจจุบันมี พระครูกิตติสุตานุยุต รองเจ้าคณะจังหวัดนครพนม เป็นเจ้าอาวาส และ พระปลัดกิตติชัย สุขวฑฺฒโน เลขานุการรองเจ้าคณะจังหวัดนครพนม เป็นผู้ช่วยเจ้าอาวาสวัดมหาธาตุ
วัดโอกาส

วัดโอกาส เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในริมแม่น้ำโขง ตำบลในเมือง อำเภอเมืองนครพนม จังหวัดนครพนม มีพื้นที่ 3 ไร่ 2 งาน 28 วา
วัดโอกาสสร้างเมื่อ พ.ศ. 1994 ในสมัยที่อาณาจักรโคตรบูรยังเจริญรุ่งเรืองอยู่และได้รับพระราชทานวิสุงคามสีมาเมื่อ พ.ศ. 2281 เขตวิสุงคามสีมากว้าง 12 เมตร ยาว 17 เมตร เดิมชื่อว่า วัดพระศรีบัวบานพระเจ้าติ้ว ต่อมา พ.ศ. 2281 ราชบุตรพรหมา เจ้าผู้ครองนครบุรีศรีโคตรบูร ทรงบูรณปฏิสังขรณ์วัดพร้อมสร้างอุโบสถและพระประธานในอุโบสถนามว่า "หลวงพ่อพระบรมราชาพรหมา" อีกทั้งยังอัญเชิญพระติ้วและพระเทียม จากวัดธาตุบ้านสำราญ ตำบลอาจสามารถ อำเภอเมืองนครพนม จังหวัดนครพนม มาประดิษฐานไว้ที่วัด จากนั้นได้เปลี่ยนชื่อมาเป็น "วัดโอกาส" และมีสร้อยตามหลังว่า "ศรีบัวบาน" เป็นวัดโอกาส (ศรีบัวบาน)
ปูชนียวัตถุที่สำคัญ คือ พระติ้วและพระเทียม เป็นพระพุทธรูปไม้ ปางมารวิชัยที่มีพุทธลักษณะเหมือนกันทุกประการ สร้างในสมัยอาณาจักรโคตรบูร เล่ากันว่าพระเจ้าศรีโคตรบูรณ์หลวงทรงให้ขุดเรือโกลนเพื่อใช้เป็นเรือพระที่นั่ง เมื่อขุดเรือสำเร็จแล้ว จึงเคลื่อนเรือลงสู่แม่น้ำโขง โดยใช้เครื่องทุ่นแรงที่เป็นไม้หมอนกลมเล็กจำนวนหลายท่อนวางเป็นแนวใต้ท้องเรือ แต่เมื่อเรือเคลื่อนมาถึงไม้หมอนท่อนหนึ่งซึ่งเป็นไม้ติ้วก็ไม่สามารถเคลื่อนต่อไปได้ เชื่อกันว่าหมอนไม้ติ้วนั้นเป็นพญาไม้ซึ่งมีเทวดาสิงสถิตอยู่ พระเจ้าศรีโคตรบูรหลวงจึงโปรดให้นำไปแกะสลักเป็นพระติ้ว เมื่อวันอังคาร เดือน 7 แรม 8 ค่ำ ปีกุน ตรงกับ พ.ศ. 1327 แล้วจัดพิธีสมโภชเป็นพระมิ่งเมืองนครศรีโคตรบูร ต่อมาในรัชสมัยพระเจ้าขัติยวงศาบุตรามหาราช กษัตริย์องค์ต่อมา ได้เกิดไฟไหม้ในหอพระติ้ว พระเจ้าขัติยวงศาบุตรามหาราช จึงโปรดให้นำไม้มงคลมาแกะสลักเป็นพระพุทธรูปขึ้นแทนพระติ้ว เป็นพระพุทธรูปที่เหมือนกัน ในเวลาต่อมาได้พบพระติ้วองค์เดิมในลำน้ำโขง จึงนำพระพุทธรูปทั้งสององค์มาประดิษฐาน